Velika pobeda Partizana, srušen Bešiktaš – Sport – Dnevni sportski list\n31. октобра 2020. 10:28 AM\nVelika pobeda Partizana, srušen Bešiktaš\nKošarkaši Partizana savladali su u dvorani “Aleksandar Nikolić” ekipu Bešiktaša sa 86:71 u devetom kolu Grupe E Fibine Lige šampiona. Novica Veličković predvodio crno-bele do pete pobede u takmičenju, gosti zabeležili drugi poraz.\nKošarkaši Partizana pobedili su u Beogradu Bešiktaš sa 86:71 (18:16, 26:25, 20:23, 22:7), u devetom kolu Lige šampiona.\nNajefikasniji u Partizanu bio je kapiten Novica Veličković sa 20 poena i pet skokova. Vilijam Hečer postigao je 14 poena, uz sedam asistencija i pet skokova, Stefan Birčević 12 poena i šest skokova, dok je Vanja Marinković postigao 11 poena.\nBešiktaš su predvodili Erl Klark sa 17 poena i srpski reprezentativac Vladimir Štimac sa 15 poena.\nOvo je Partizanu peta pobeda u takmičenju, a Bešiktašu drugi poraz.\nNavijači Partizana odali su počast nekadašnjem košarkašu i kapitenu kluba Harisu Brkiću, koji je ubijen pre 16 godina.\nNavijači su početkom drugog poluvremena razvili transparent na kome je pisalo “Haris Brkić – nikada zaboravljen”, posle čega je cela hala nekoliko minuta pevala i skandirala Brkiću.\nHaris Brkić je igrao šest godina u Partizanu, posle čega je proveo sezonu u Budućnosti, odakle se vratio u Partizan 2000. godine.\nNjemu je 12. decembra neko pucao u glavu, a preminuo je tri dana kasnije.\nNapadač nikada nije identifikovan, a ubistvo i motiv nikada nisu razjašnjeni.\nNikola prekida trening, trese se i govori: “Pucali su na Harisa”! (VIDEO)


Prvi je iskoračio lider "Zajedno za Srbiju" Nebojša Zelenović traživši da se u listu uslova postavljenih vlasti, osim povlačenja Zakona o referendumu i narodnoj inicijativi, doda i smena članova REM-a, kao i usvajanje akta koji će predvideti da rudnik nikada ne bude izgrađen. Kako je objasnio na TV Nova S, ovo je prilika da se "energija ljudi na ulicama iskoristi i zakuca".\nS druge strane, Savo Manojlović iz Pokreta "Kreni promeni" odbacio je ove ideje, navodeći da bi "novi zahtevi razvodnili postojeće proteste":\n- Subota je dan kada ne postoji prva i druga Srbija već ujedinjena Srbija, i to oko dva zahteva - poništenja Zakona o referendumu i izmene Zakona o eksproprijaciji.\nSavez ekoloških organizacija Srbije saopštio je juče da do daljeg ostaju pri prvobitnim zahtevima zbog kojih su i stupili u blokade saobraćajnica.\nIpak, spekuliše se da se blok oko Stranke slobode i pravde Dragana Đilasa zalaže da se protesti kanališu na prostor oko Skupštine Srbije, sa čim se ekolozi ne slažu. A, "Ne davimo Beograd" koji je u bloku "Otvorena građanska platforma - Akcija" sa Zelenovićem, ogradio se od njegovih ideja za uvođenje novih zahteva.\nMinistarka rudarstva i energetike Zorana Mihajlović rekla je juče da će izmene Zakona o eksproprijaciji, koje je predsednik Aleksandar Vučić najavio tokom razgovora sa žiteljima Gornjih Nedeljica, ići u pravcu produženja rokova, za koje građani misle da su prekratki, kao i određivanja cene, na šta su se žalili.\n- Predsednik Vučić je pokazao da želi da razgovara. Postoji neki rok od pet dana kada stvar oko eksproprijacije treba da se reši, to će se sada sigurno produžiti. Zajedničko rešenje uvek mora da se nađe. Niko ne želi da uništi jedan jedini delić životne sredine. Ukoliko možemo nešto da uradimo i da pogledamo studije koje su u skladu sa svim evropskim i svetskim standardima, onda ćemo razgovarati. Ako to uništava našu životnu sredinu, nećemo raditi i tu je predsednik Vučić bio jasan - rekla je Mihajlovićeva.\nOna je podsetila da "imamo radnu grupu vlade koja već godinu dana razgovara sa svima, ništa obavezujuće sada nemamo, treba nam sigurno nekoliko meseci da te studije budu gotove i one moraju da budu potpuno javne":\n- Postoje tri studije koje rade domaći i strani instituti, profesori iz celog sveta.\nMinistarka je ponovila da protesti nemaju nikakve veze sa ekologijom, već su protiv Vlade i Vučića, kao i da Zakon o eksproprijaciji takođe nije povezan sa "Rio Tintom".\nVESIĆ: ŠTETA - 12 MILIONA DINARA\nblokada auto-puta blokada auto-puteva opozicija u Srbiji protesti opozicije


MINISTARKA MIHAJLOVIĆ: Vlade Srbije gradi auto-puteve, drugi izgleda imaju posao da sve to blokiraju! • HAPPYTV.RS\nMINISTARKA MIHAJLOVIĆ: Vlade Srbije gradi auto-puteve, drugi izgleda imaju posao da sve to blokiraju!\nPotpredsednica Vlade i ministarka građevinarstva, saobraćaja i infrastrukture Zorana Mihajlović je, prilikom obilaska radova na Koridoru 10, izjavila da, dok Vlada gradi auto-puteve, neki drugi izgleda imaju posao da sve to blokiraju.\n- Posao Vlade Srbije je da gradi auto-puteve, da spaja našu zemlju sa Evropom i regionom. Neki drugi izgleda imaju posao da sve to blokiraju. I u tome se razlikujemo - rekla Mihajlovićeva, obilazeći u utorak radove na izgradnji auto-puta kroz Grdeličku klisuru, na deonici Caričina dolina-Vladičin Han.\nOna je naglasila je da to nisu samo putevi i mostovi koji će biti napravljeni, već da oni predstavljaju i korak ka novim investicijama, s obzirom da je za investicije potrebna razvijena infrastruktura.\n- To doprinosi otvaranju novih radnih mesta i boljem životnom standardu. Želimo autoputevima da spajamo Srbiju sa regionom kako bi se povezali sa Evropom, a to znači bolji život za sve građane - istakla je potpredsednica Vlade.


RTCG - Radio Televizija Crne Gore - Nacionalni javni servis :: Svijet :: Prazne naslovnice zbog pljačke novinarskih sadržaja\nPROTEST U POLJSKOJ 11. 09. 2018. 12:55 >> 12:42 0\nPrazne naslovnice zbog pljačke novinarskih sadržaja\nVodeći poljski dnevni listovi izašli su danas sa praznom naslovnom stranom, kao apel da se spriječe digitalni giganti kao "Gugl" ili "Fejsbuk" da zarađuju besplatno koristeći sadržaje i vijesti tradicionalnih medija.\nPredstavnici poljske štampe uputili su i otvoreno pismo poslanicima Evropskog parlamenta.\n"Simbolično praznom naslovnom stranom želimo da ukažemo na problem pljačke novinarskih sadržaja koju sprovode internet kolosi", stoji na praznoj naslovnoj strani "Djenjika Gazete pravne", prenosi Beta.\nU otvorenom pismu evropskim poslanicima vodeći poljski dnevni listovi apeluju da 12. septembra glasaju za član 11 nove direktive EU, po komoj bi se uvela prava srodna autorskom pravu za slučajeve kada internet kolosi ubiraju pare za reklame prenoseći linkove ili kratke sadržaje medija.\nPrema novoj direktivi morali bi izvesnu nadoknadu da isplate novinama, časopisima i novinskim agencija čiji je članak ili vijest preuzet.\nPoljski dnevni listovi upozorili su takođe da takvo stanje smanjuje kvalitet sadržaja sve siromašnijih tradicionalnih medija, a pogoduje i širenju lažnih vijesti i dezinformacija.\n14. 03. 2019. 2


OBUSTAVA RADOVA NA IZGRADNJI КANALIZACIONE MREŽE U NASELJU BAIR\npetak, 01 novembar 2019 08:33\nObaveštavaju se građani da su privremeno obustavljeni radovi na izgradnji kanalizacione mreže u naselju Bair u Valjevu usled nepredviđenih radova koji su se pojavili i pregovaračkog postupka pred Upravom za javne nabavke koji je u toku. Očekuje se da će radovi biti nastavljeni u narednih 10-ak dana, a da će ulice u što skorijem roku biti vraćene u prvobitno stanje. Projekat “Živeti zajedno – Unapređenje kanalizacione mreže u naselju Bair” finansira Evropska unija preko EU PRO programa.\nsubota, 19 oktobar 2019 17:43\nčetvrtak, 17 oktobar 2019 21:49\n+Nakon „duple krune“, Odbojkaški klub Železničar iz Lajkovca večeras je osvojio Superkup Srbije, jedini domaći trofej koji im je nedostajao! U hali na Banjici Želja je sigurnom igrom pobedio Crvenu zvezdu rezultatom 3:0, po setovima 25:20, 25:20 i 25:22. U rukama Ivane Lazarević našao se pobednički trofej, koji joj je uručio predsednik Odbojkaškog saveza Srbije Zoran Gajić, dok su medalje odbojkašicama i stručnom štabu sa velikim zadovoljstvom uručili Živorad Lazarević, predsednik kluba i Zlatko Petrović, član Izvršnog odbora OSS i sekretar Železničara. Lajkovački odbojkaški klub je treći koji je osvojio Superkup Srbije, do sada je to učinila Vizura pet puta i jednom Jedinstvo iz Stare Pazove.\nčetvrtak, 17 oktobar 2019 19:51\n+Veliki požar izbio je u popodnevnim satima u fabrici „Nova Srbijanka“. Kako saznaje portal Patak online, valjevski vatrogasci su uspeli da zaustave širenje vatre, dok je amonijak, zbog čega su se mnogi građani uplašili, još pre nekoliko godina dislociran iz te fabrike, što su nam potvrdile nadležne službe, tako da nema opasnosti od curenja amonijaka. Kako nezvanično saznajemo, do požara je došlo prilikom sečenja gvozdenih šipki, kada je došlo do varničenja. Vatra je najpre zahvatila termoizolacioni materijal u mašinskoj „hali 2“, a potom se proširila na krov i samu halu. Iz „Nove Srbinake“ i dalje kulja gust dim. U požaru, na sreću, niko nije povređen. Na licu mesta već nekoliko sati interveniše više ekipa valjevskih vatrogasaca. „Novu Srbijanku“ iz stečaja je ove nedelje kupilo preduzeće „Europrom“, a kako saznajemo, nalog za današnje sečenje materijala za sekundarne sirovine dao je doskorašnji stečajni upravnik „Nove Srbijanke“.\nStrana 4 od 1035


Trijumf Srbije nad Rusijom, obezbeđen opstanak u B Ligi nacija /video, foto/ - 18.11.2020, Sputnik Srbija\nTrijumf Srbije nad Rusijom, obezbeđen opstanak u B Ligi nacija /video, foto/\nFudbalska reprezentacija Srbije pobedila je Rusiju u Beogradu sa 5-0 u Ligi nacija i uspela da obezbedi opstanak u B grupi pošto je Mađarska savladala Tursku. 18.11.2020, Sputnik Srbija\nfudbalska reprezentacija srbije, sport, vesti, fudbal, društvo\n22:39 18.11.2020 (Osveženo: 03:11 26.08.2021)\n© Foto : RFS / Uđi u foto-galerijuUtakmica Srbija Rusija u Beogradu\nFudbalska reprezentacija Srbije pobedila je Rusiju u Beogradu sa 5-0 u Ligi nacija i uspela da obezbedi opstanak u B grupi pošto je Mađarska savladala Tursku.\nUtakmica je otvorena stopostotnom šansom za Rusiju već u prvom minutu, ali je Predrag Rajković uspeo da sačuva mrežu Srbije.\nSrbija je povela golom Nemanje Radonjića u 10. minutu. Šutirao je naš krilni napadač, lopta je zakačila jednog ruskog igrača i promenila smer, prevarivši golmana ruske reprezentacije.\n© AP Photo / Darko VojinovicLuka Jović je sa dva gola bio junak utakmice\nLuka Jović je sa dva gola bio junak utakmice\nNa 2-0 povisio je Luka Jović glavom posle centaršuta Filipa Mladenovića u 25. minutu.\nPosle Jovićevog šuta naši igrači poveli su sa 3-0 u 41. minutu. Šutirao je srpski napadač, golman Rusije Giljerme je odbio loptu na koju je natrčao Dušan Vlahović i smestio je u mrežu.\nLuka Jović bio je strelac četvrtog gola za našu ekipu u zaustavnom vremenu prvog poluvremena i to ponovo glavom na centaršut Filipa Mladenovića.\n© Foto : RFS / Uđi u foto-galerijuSrbija odigrala jednu od boljih utakmica u poslednje vreme, pogotovo što je protivnik bila jaka ekipa Rusije\nSrbija odigrala jednu od boljih utakmica u poslednje vreme, pogotovo što je protivnik bila jaka ekipa Rusije\nSrbija je došla do još jednog gola u drugom poluvremenu, u 64. minutu. Ovaj put pogodio je dvostruki asistent Filip Mladenović, kog je uposlio Dušan Vlahović.\nJedna od najboljih partija srpskog tima, i to protiv veoma jake reprezentacije Rusije, nagrađena je opstankom u B Ligi nacija. Ništa ne bi vredelo našem timu što su ubedljivo pobedili Ruse, da Mađarska nije pobedila Tursku u Budimpešti.\nSeverne komšije slavile su sa 2-0 i tako ostavile Turke na poslednjem mestu naše grupe, pa će Srbija i u sledećem ciklusu igrati u B Ligi nacija.\nKorona desetkovala reprezentaciju Srbije uoči meča sa Rusima\nSrbija nerešeno sa Turskom u Ligi nacija


Pompeo: Grčka je stub stabilnosti Balkana - BIGportal.ba\nPompeo: Grčka je stub stabilnosti Balkana\n18 Jula, 2019 0253\nDržavni sekretar SAD Majk Pompeo istakao je da je Grčka stub stabilnosti u istočnom Mediteranu, kao i na Balkanu.\nKako prenosi grčki list Katimerini, Pompeo je rekao da je Grčka i važan NATO saveznik.\nOn je to rekao nakon susreta sa novim ministrom spoljnih poslova Grčke Nikosom Dendiasom, koji mu je u razgovoru preneo da Grčka traži “čistu liniju komunikacije” između Atine i Vašingtona, a zbog problema koji se pojavljaju sa Turskom.\n“Mi svi znamo da su bliske veze između Grčke i SAD dugovečne, ali je veoma važno da se saradnja produbi i proširi”, rekao je Dendias, pozivajući Pompea da prisustvuje strateškom dijalogu u Atini koji će biti održan narednih meseci.\nNajvažniji problem za Vašington je proširenje Sporazuma o uzajamnoj odbrani između dve zemlje.\nDendias se tokom boravka u SAD takođe sastao sa savetnikom za nacionalnu bezbednost predsednika Donalda Trampa, Džonom Boltonom, demokratskim senatorom Bobom Menendezom i predsednicom Predstavničkog doma američkog Kongresa Nensi Pelosi.


Dveri: Vučić ukinuo sve novine, sprema izborni haos u nedelju\nBeta 30. marta 2017. 13:45\nPredsednički kandidat Dveri Boško Obradović ocenio je danas da je kandidat vladajuće koalicije Aleksandar Vučić „ukinuo sve novine“, odlukom da brendira naslovne strane većine listova u Srbiji i optužio ga da sprema „izborni haos u nedelju“.\n„Srbija je jutros osvanula u potpunom mraku. Izborna kradja je očigledna. Vučić je preuzeo da uredjuje sve dnevne novine u Srbiji, osvanuo na svim naslovnim stranama, i poslao jasnu poruku svim gradjanima Srbije: Ako ne glasate za mene, nećete postojati! Da li je normalno da jedan čovek preuzme da uredjuje sve dnevne novine u Srbiji i to poslednjeg dana predsedničke kampanje?“, zapitao je Obradović u saopštenju.\nOn je dodao da Vučić optužuje opoziciju da sprema krvavi scenario na dan izbora a da je, u stvari, on taj koji će u nedelju primeniti silu.\n„Ako je danas bio spreman da izvrši takvu psihološku torturu i uterivanje straha, zamislite šta nas sve čeka u nedelju nakon proglašenja rezultata“, rekao je Obradović i dodao da je u pitanju klasična demonstracije sile, moći i zastrašivanja gradjana.\nNaslovne strane šest od ukupno osam dnevnih listova koji izlaze u Beogradu osvanule su prekrivene predizbornim materijalom Aleksandra Vučića.\nLider Dveri je ocenio da je Vučić shvatio da neće pobediti u prvom krugu i da je pribegao takvom potezu koji je „nezapamćen u čitavoj Evropi“.\n„Ne plašimo se Srpske napredne stranke i Aleksandra Vučića. Poručujemo mu da je njegov kraj došao, neka spakuje kofere, oslobodi Srbiju ovog ropstva i neka nam vrati našu državu“, naveo je Obradović.


ĆUTAHIJA: EU DOKAZALA DA JE PRIJATELJ BIH I ZAPADNOG BALKANA | Hayat.ba\nVučića je EU demantovala i odlukom da za pomoć Srbiji izdvoji još i više, 93,4 miliona eura. Ovim je Evropska unija pokazala da je prijatelj Bosni i Hercegovini i zapadnom Balkanu i u teškim vremenima – kaže Ćutahija.\nPandemija će imati dalekosežne posljedice, od kojih će, poslije smrtnih, najgore biti one ekonomske. EU će nakon pandemije sigurno raditi na boljem integrisanju zdravstva, ali nameće se pitanje na čemu će raditi države zapadnog Balkana? Drastičnost restriktivnih mjera ukazuje na činjenicu da je puno njih kojima ne pada teško da ih uvedu, čak i likuju nad tim, a postoji i realna opasnost da ih zadrze i duže nego što je to potrebno kad pandemija prođe. S druge strane, proces proširenja EU unije nije stao iako je u javnosti, našoj i svjetskoj, u prvom planu korona virus. Sjeverna Makedonija i Albanija su jako blizu otvaranja pregovora za članstvo u Evropskoj uniji, a ostale države regije koje su u različitim fazama pristupanja i dalje rade na ispunjavanju uslova, koliko to trenutna situacija dopušta. Evropska unija uporno potvrđuje evropsku perspektivu BiH ali trebamo znati i to da je proces pristupanja danas rigorozniji i sveobuhvatniji nego ranije. To znači da reformama moramo pristupiti puno ozbiljnije i odgovornije i da pristupanje Evropskoj uniji, kao naš glavni vanjskopolitički prioritet, nikad ne smije pasti u drugi plan – zaključio je Ćutahija.


Individualni kurs fotografije - Fabrika Fotografa : Fabrika Fotografa\nProgram Individualnog kursa fotografije je u potpunosti prilagođen postojećem nivou znanja i iskustva polaznika. Zajedno pravimo plan i delamo u skladu sa vašim potrebama: fokusiramo se na sve ono što vam je potrebno da znate i naučite u vezi sa fotografijom, bez obzira na to koji prethodni nivo znanja posedujete.\nOvaj kurs je fleksibilan i što se vremena tiče – časove možemo održavati u vreme kada polazniku odgovara, bilo da je to rano ujutru ili kasno popodne, radnim danima ili vikendom.\nLokacija održavanja kursa je takođe fleksibilna. Časove možemo održavati kod nas u prostoru ili na drugoj lokaciji za koju se dogovorimo, u Beogradu. Jedina stvar o kojoj moramo voditi računa kod izbora lokacije je da li je ista odgovarajuća za vežbu koja je predviđena za taj čas, ali to je stvar oko koje se dogovaramo u hodu.\nNakon prijave na kurs, a pre početka istog, održavamo besplatne konsultacije na kojima kroz direktan razgovor predavač i polaznik naprave okviran plan kursa. U obzir se uzima predznanje polaznika, njegove ostale obaveze kako bi se planiralo vreme održavanja časova, ali i očekivanja od ovog kursa i krajnji cilj koji želi da dostigne. Već imamo dovoljno iskustva da možemo da procenimo da li su očekivanja polaznika realna, i ne želimo da obećavamo nešto što ne možemo da ispunimo u zadatim okvirima.\nPolaznici koji još uvek nemaju svoju opremu mogu početi kurs sa našim aparatom bez doplate, i tokom prvih časova uvideti šta je ono što im treba da zadovolji njihove potrebe i uz pomoć predavača odabrati adekvatnu opremu koju će nabaviti.\nIndividualni kurs je namenjen svima onima koji, iz bilo kog razloga, preferiraju da uče sami, a ne u grupi, ali i onima koji zbog svojih obaveza ne mogu da se uklope u dinamiku grupnih kurseva.\nZa pohađanje ovog kursa nije neophodno predznanje, nije potrebno razumevanje stručne terminologije (to ćemo kroz kurs savladati, na prijemčiv i svakome razumljiv način), jedino što polaznik mora da ima je – volja da nauči da pravi dobre fotografije.\nKurs se održava kroz 10 individualnih časova, trajanja 45-60 minuta i optimalno vreme potrebno da se završi je mesec dana. U zavisnosti od slobodnog vremena polaznika kurs se može završiti i ubrzano, ili trajati duže – maksimalno do tri meseca.\nNačin plaćanja: Kurs se plaća u celosti, uplatom na naš račun pre početka kursa ili gotovinom na prvom času. Postoji mogućnost plaćanja preko računa firme.


Naslovnica NAJNOVIJE Politika Usvojen Akcioni plan za ostvarivanje prava nacionalnih manjina\nSrbija – Vlada Srbije usvojila je danas Akcioni plan za ostvarivanje prava nacionalnih manjina, predvidjen Akcionim planom za pregovaračko poglavlje 23 (pravosudje i osnovna prava), saopštilo je Ministarstvo državne uprave i lokalne samouprave.\nPrilikom izrade Akcionog plana, uzeti su u obzir predlozi nacionalnih saveta nacionalnih manjina, a njihovo učešće očekuje se i u narednim fazama sprovodjenja aktivnosti i nadzora nad primenom Akcionog plana.\nUsvajanjem Akcionog plana, Srbija je “zaokružila svoje strateško opredeljenje za unapredjenje institucionalnog i zakonodavnog okvira u oblasti ljudskih i manjinskih prava”, navodi se u saopštenju.\nBošnjačko nacionalno veće (BNV) napustilo je u novembru prošle godine radnu grupu za izradu Akcionog plana, navodeći da su predstavnici državnih organa ignorisali sve probleme i prijedloge Bošnjaka.\nVlada Srbije usvojila je i Uredbu o postupku raspodjele sredstava iz Budžetskog fonda za nacionalne manjine, a za tu namjenu opredeljeno je 1,8 miliona dinara, koji će biti raspodeljeni nakon raspisivanja javnog konkursa.


Novi inteligentni sistem stiže iz Forda - Lako do kola\nNovi inteligentni sistem stiže iz Forda\nFord se nada da će smanjiti broj saobraćajnih nesreća i kazni za prebrzu vožnju uvođenjem sistema koji prepoznaje znak za ograničenje brzine na putu i automatski usporava vozilo do brzine koja je dozvoljena.\nAmerički proizvođač napravio je takozvani automatski limitator brzine, a inteligentni sistem je dostupan od avgusta prošle godine na modelu S-MAX za evropsko tržište.\nSistem bi kasnije mogao da bude primenjen i na druge Fordove automobile, širom sveta, kažu u toj kompaniji.\nReč je o uređaju koji menja način na koji vozimo i koji funkcioniše u realnom vremenu, kao i klasični limitator brzine, ali deluje na sistem za ubrizgavanje goriva u motor a ne na kočnice.\nNa vrhu vetrobrana automobila nalazi se kamera koja skenira saobraćajne znake na putu i kada vozilo ulazi u zonu u kojoj je brzina ograničena, recimo, na 40 km na sat, sistem automatski smanjuje brzinu do one koja je dozvoljena.\nUmesto da kontroliše brzinu automatskim kočenjem, vozilo će ograničavati brzinu svog kretanja podešavanjem količine goriva koju ubrizgava u motor.\nSistem se aktivira preko dugmeta na volanu, a može se po potrebi brzo deaktivirati snažnim pritiskom na papučicu za gas, čime se sprečava da vozač ostane bez potrebne snage motora ako je, na primer, započeo preticanje drugog automobila.\nInteligentni limiter brzine kombinuje u sebi dve postojeće bezbednosne tehnologije koje su već dostupne na tržištu - klasičan sistem za ograničavanje brzine vozila i sistem za prepoznavanje saobraćajnih znakova koji upozorava vozača da je prekoračio dozvoljenu brzinu.\nIako mnogi vozači zaziru od toga da prepuste automobilu da sam kontroliše brzinu kretanja, u Fordu veruju da je ovaj sistem koristan i da će doprineti povećanju bezbednosti na putevima.\n"Vozači često nisu ni svesni povećanja brzine, već shvate da su prekoračili limit tek kada ih snimi kamera i kad im stigne kazna na kućnu adresu", objašnjavaju u Fordu.\n"Inteligentni limiter brzine će doprineti da se smanji stres kod vozača i strah od prekoračenja dozvoljene brzine", kažu u toj kompaniji.\nStručnjaci smatraju da je novi sistem samo privremeno rešenje i korak bliže uvođenju automobila sa auto-pilotom.\nPredviđa se da će u budućnosti klasični saobraćajni znakovi za ograničenje brzine nestati sa puteva.\nUmesto njih, informacije o tome kolika je dozvoljena brzina kretanja na pojedinim deonicama biće dostupne automobilskom kompjuteru, koji će na osnovu tih podataka automatski kontrolisati brzinu vozila.\nDa li biste prepustili automobilu da umesto vas pazi da ne prekoračite dozvoljenu brzinu ili smatrate da je dovoljno samo da vas upozori da se krećete brže nego što je dozvoljeno?\nVideo: Ford Europe/youtube


#CSRSRBIJA2016 – Sanja Panjesković, GSK: Za stvaranje uspešnog i održivog poslovanja potrebno je više od finansijskih rezultata – Nadlanu.com\n#CSRSRBIJA2016 – Sanja Panjesković, GSK: Za stvaranje uspešnog i održivog poslovanja potrebno je više od finansijskih rezultata\nObjavljeno 21. maja 2016. / 12:03:03\nNa panelu pod nazivom “Korporativno volontiranje” učestvovaće i Sanja Panjesković, Corporate Communication and Patient Advocacy Coordinator, Glaxo Smith Kline.\n– Korporativna društeva odgovornost podrazumeva poslovanje zasnovano na vrednostima, koje kompanija deli sa zajednicom. Vrednosti treba da budu u osnovi svake odluke koju kompanija donosi kako bi ispunila očekivanja društva. Za nas u GSK-u je značajno ne samo šta smo postigli, u smislu poslovnih rezultata, već i na koji način smo to ostvarili. Stoga društvena odgovornost nije izolovan deo poslovanja, već je u osnovi naše strategije. Ona nam pomaže da budemo efikasniji, da zaslužimo poverenje naših partnera i saradnika, da učinimo dostupnom najkvalitetniju terapiju koja je potrebna pacijentima i ustanovama u našem zdravstvenom sistemu i da podržimo stvaranje odgovarajućih uslova za razvoj našeg poslovanja u Srbiji. Korporativna društvena odgovornost donosi dugoročnu korist i kompaniji, i državi, i partnerima u zajednici, pod uslovom da se planira i sprovodi sistematično i da je deo kulture koju kompanija neguje. Ne možemo da budemo „dobar korporativnni građanin“ ukoliko, na primer, sa jedne strane pomažemo ugroženom delu stanovništva, dok istovremeno ne brinemo o našim zaposlenima ili ne smanjujemo ekološki uticaj koji naša proizvodnja ima na životnu sredinu. Stoga u GSK-u imamo sveobuhvatan pristup korporativnoj odgovornosti, koja se zasniva na četiri strateška stuba. Prvi je „zdravlje za sve“, u okviru koga težimo da unapredimo pristup zdravstvenoj zaštiti za sve ljude, bez obzira na to gde žive i da li su u mogućnosti da je plate. Drugi je „naše ponašanje“, postavljajući najviše etičke standarde u našem poslovanju, zatim „naši ljudi“, gde težimo da našim zaposlenima obezbedimo podsticajno radno okruženje, i „naša planeta“, koji podrazumeva zaštitu životne sredine.\nVaša kompanija je dobila nagrade za korporativno volontiranje. Na koji način podstičete svoje zaposlene da budu društveno odgovorni?\n– Za stvaranje uspešnog i održivog poslovanja potrebno je više od finansijskih rezultata. To podrazumeva brigu o uticaju koji imamo na ljude i mesta u kojima sprovodimo svoju misiju kako bismo unapredili zdravstvenu zaštitu. Korak dalje u tom pravcu predstavlja promocija volonterizma. U naš tim dolaze ljudi koji su stručnjaci u svojim oblastima, ali i osobe koje brinu o zajednici. Mada finansijski podržavamo brojne programe unapređenja zdravlja u Srbiji, smatramo da najveća vrednost nije u novcu, već u ljudima. Stoga težimo da u zaposlenima podstaknemo i razvijemo filantropski duh, kako bi kroz aktivni volonterizam imali priliku da doprinesu pokretanju pozitivnih promena u svojoj zajednici, i da se istovremeno lično i profesionalno razvijaju. Upravo je u ovoj oblasti GSK izgradio prepoznatljivost u Srbiji: poslednjih godina naša kompanija je nagrađana sa 10 prestižnih priznanja u oblasti filantropije. Samo tokom prošle godine, GSK-u su dodeljena tri priznanja: Virtus nagrada Trag fondacije za dugoročno partnerstvo između poslovnog i neprofitnog sektora, Zlatna nagrada UEPS-a za najbolji humanitarni događaj i Nagrada Foruma za odgovorno poslovanje za inovativni pristup volontiranju, zalaganje i ostvareni uticaj u pro bono podršci. Jedna od nagrađenih inicijativa je PULS, volonterski program naše kompanije zasnovan na veštinama, u okviru koga već dve godine za redom GSK omogućava zaposlenima da napuste svoje radno mesto na pola godine i puno radno vreme posvete volontiranju u BELhospice centru, koristeći svoje poslovne veštine i ekspertizu za pomoć ovoj organizaciji u strateškom usmerenju i unapređenju operativne efikasnosti. Do sada su u BELhospice centru volontirali zaposleni iz GSK Španija i GSK Oman, sa ciljem unapređenja dostupnosti palijativne nege u Srbiji. Program po kome smo posebno prepoznatljivi je „Narandžasti dan“, koji u Srbiji sprovodimo već osmu godinu za redom i do sada je realizovano ukupno 12 volonterskih akcija u različitim gradovima širom zemlje. U okviru „Narandžastog dana“ GSK omogućava svim svojim zaposlenima da jedan plaćeni radni dan u toku godine iskoriste u svrhu aktivnog učešća u pomoći lokalnoj zajednici. Samo u vrednosti volonterskog rada u Srbiji, „Narandžasti dan predstavlja investiciju koja premašuje dva miliona dinara. Program je jedinstven jer odluku o tome kome će pomoć biti usmerena ne donosi rukovodstvo kompanije: svi zaposleni imaju mogućnost da se kandiduju za vođenje akcije, bez obzira na njihovu poziciju ili sektor u kompaniji, predlaganjem ciljne grupe kojoj je pomoć neophodna, mesta i aktivnosti koje smatraju prioritetnim za svoju zajednicu. GSK teži da podstakne zaposlene da se uključe u ovakve programe pružajući im mogućnost da lično pokreću promene u svom lokalnom okruženju, ali da se da istovremeno i profesionalno razvijaju. Kroz ovakve programe volonteri se podstiču da razmišljaju drugačije, da razviju liderske sposobnosti, da povećaju operativnu agilnost kroz praktično iskustvo, da postižu bolje rezultate sa manje resursa, da sarađuju sa kolegama iz drugih timova, da deluju u oblastima koje nisu deo njihovog svakodnevnog rada, kao i da razviju inovativni pristup u rešavanju problema. Pri tome dobijaju podršku rukovodstva kompanije i mogućnost da povećaju vidljivost među kolegama. Dosadašnje praćenje godišnjih razvojnih planova pokazalo je da su upravo zaposleni koji su se angažovali u organizaciji volonterskih aktivnosti postizali bolje rezultate u svakodnevnom radu i bili posebno motivisani da postignu najbolje rezultate u svemu što rade: čak 70 posto njih napredovalo je u svom poslu, preuzimajući više i odgovornije pozicije unutar kompanije. Rezultati istraživanja među zaposlenima takođe pokazuju da 100 posto ispitanika smatra da kroz volontiranje pokazujemo na delu osnovne vrednosti našeg poslovanja – poštovanje prema ljudima, fokusiranost na pacijenta, integritet i transparentnost. Zadovoljstvo mi je da su volonterski programi GSK-a kroz priznanja prepoznati i u našem lokalnom okruženju, jer njihova vidljivost podstiče društveno angažovanje čitavog privrednog sektora u Srbiji.\n– Svest o društvenoj odgovornosti u Srbiji se poslednjih godina razvija – pored multinacionalnih korporacija, sve je više lokalnih kompanija koje integrišu društvenu odgovornost u svoju poslovnu strategiju, ali i dalje na ovom polju imamo dosta prostora za unapređenje, posebno kada je upitanju strateški pristup i saradnja između privrednog i civilnog, al i javnog sektora. Očekujem, ipak, da se trend unapređenja ove oblasti u Srbiji nastavi. Novi trendovi su značajno promenili način interakcije između pojedinaca i organizacija. Vodeće organizacije zasnivaju svoju strategiju na boljem definisanju i aktivnom slušanju svojih stejkholdera, na osnovu čega grade reputacione atribute koji utiču na poslovne rezultate. Vrednost dobre korporativne reputacije se gotovo udvostručila u poslednjih pet godina. Korporativna reputacija danas predstavlja 33 posto tržišne vrednosti kod 100 vodećih kompanija (prema FTSE indeksu), pokazuju nedavna istraživanja. Kao deo jedne od vodećih farmaceutskih kompanija u svetu, GSK u Srbiji vodi poslovanje na način da od njega imaju korist ne samo akcionari, već društvo uopšte. To podrazumeva pacijente i korisnike naših proizvoda, zdravstvene radnike, državu, ali i naše zaposlene i lokalnu zajednicu. Vođenje poslovanja na odgovoran način pomaže nam da obezbedimo pristup proizvodima i uslugama koji odgovaraju na potrebe pacijenata, da podstaknemo odgovarajuće uslove za razvoj poslovanja, da motivišemo naše zaposlene, da poslujemo efikasno i dobijemo poverenje naših partnera i zajednice u kojoj poslujemo.


U Srbiji se uvode mere zabrane kretanja za starije stanovništvo tokom dana, dok je u noćnim časovima zabranjeno kretanje svim građanima sem nadležnim organima koji su na zadatku i građanima koji rade u trećoj smeni, saopštio je predsednik Srbije Aleksandar Vučić.\n„Od sutra ujutru u 10 časova, apsolutno je zabranjeno kretanje licima starijim od 65 godina u urbanim sredinama, a u seoskim sredinama i mestima sa manje od 5.000 stanovnika, zabranjeno je kretanje starijim od 70 godina. Žarišta zaraze su nam gradovi Beograd, Kikinda i Niš, nešto manje Čačak. Ja molim naše stare da to razumeju, oni moraju da ostanu kućama“, rekao je Vučić.\nNaveo je da će se organizovati sve lokalne samouprave i da će pokušati do svih domova da dođu preko mladih ljudi. Najavio je da će se otvoriti i specijalni supermarketi za penzionere nedeljom ujutro između 4 časa i 7 časova ujturo kad nema nikog na ulici, po posebnim pravilima - sa maskama i uz razmak između kupaca kako bi bezbedno kupovali.\nPredsednik Srbije je istakao da se druga mera se odnosi na sve građane Srbije.\n„Od sutra od 20 sati do 5 sati ujturo uvodi se zabrana kretanja svim licima bilo kojeg starosnog doba, niko ne može biti na ulici sem nadležnih organa koji su na zadatku, i onih koji su angažovani za rad u trećoj smeni“, rekao je Vučić.\nIstakao je da će svi granični prelazi, migrantski centri i bolnice biti pod kontrolom Vojske Srbije, koja će, kako je istakao Vučić, biti naoružana.\nVučić je rekao i da će kazne za one koji ne poštuju izolaciju „biti veoma, veoma oštre“.\nNaglasio je i da se prekidaju sve izborne aktivnosti.\n„Izbori se prekidaju, nema više nikakvih izbornih radnji, nema izbornih blokova, izbori za nas ne postoje dok se ne izborimo sa koronom“, rekao je Vučić i dodao da je to jedinstven stav svih političkih partija sa čijim se predstavnicima sastao u Palati Srbija.\nHrane dovoljno, nedostaje dezinfekcionih sredstava\nU obraćanju novinarima u Palati Srbija, Vučić je istakao da Srbija ima dovoljno osnovnih životnih namirnica.\n„Sve što se tiče hrane, imamo više nego dovoljno i Srbija za to ne mora da brine uopšte“, rekao je Vučić i dodao da će Srbija pomoći svojim susedima u nabavci hrane, pogotovo brašna, naglasivši da će zalihe biti prosleđene Bosni i Hercegovini, kao i da je bilo razgovora i sa Severnom Makedonijom i Crnom Gorom.\nDodao je da neće biti smanjenja plata u javnom sektoru, i najavio da će plate biti povećane zdravstvenim radnicima od 1. aprila.\n„Niko neće izgubiti posao u javnom sektoru, a plate neće padati uopšte, ma koliko da ovo traje“, naglasio je Vučić.\nVučić je najavio i mogućnost da se u narednih nekoliko dana potpuno ukine javni autobuski i vozni saobraćaj na gradskim i međumesnim linijama, osim za radnike.\n„Naš je cilj da ukinemo sve autobuske i vozne linije. Samo za radnike ćemo obezbediti prevoz da mogu da stignu na posao“, rekao je Vučić.\nVučić je rekao i da Srbiji jedino nedostaju dezinfekciona sredstva.\n„Što se tiče stvari koje nedostaju, kod nas nedostaju dezinfekciona sredstva, hiruške maske i rukavice. Dobićemo, ne mogu da govorim odakle, hiruških maski i rukavica. Sprečićemo crno tržište“, rekao je Vučić i dodao da se maske u Srbiji proizvode u dve fabrike, da ih proizvode i Vojska Srbije i zatvorenici, kao i da je u planu da se pokrene proizvodnja u još dve fabrike.\n„U međuvremenu, što ćemo da kupimo, što da dobijemo, ali nabavićemo 30 miliona maski. Problem sa dezinfekcionim sredstvima je uvoz repromaterijala, ali i to ćemo da rešimo“, rekao je Vučić i dodao da se Srbija „snašla po celom svetu“ da nabavi respiratore.\n„Građani mogu da budu mirni, mi smo to uspeli“, rekao je on. Dodao je i da je Kina odobrila Srbiji svu pomoć koju je tražila za borbu protiv korona virusa, te da se prva velika isporuka očekuje u subotu pre podne.\nBez ograničenja na društvenim mrežama\nNa pitanje da li će biti ograničenja na društvenim mrežama zbog lažnih vesti, Vučić je rekao da neće.\n„Neće biti nikakvih ograničenja kojih nije bilo do sada, a to je izvršenje krivičnih dela“, rekao je Vučić.\nNa pitanje kako će se organizovati radna obaveza, kao i šta država želi da spreči noćnom zabranom kretanja, budući da ugostiteljski objekti rade tokom dana, Vučić je odgovorio da je „u ugostiteljskim objektima problem već rešen dodatnim merama koliko ljudi može da boravi jer se smanjuje gužva“, kao i da je noćna zabrana uvedena „kako se ljudi ne bi okupljali po slavljima“, da je teško to sprovesti ali da je na policiji zadatak da sprovede zabranu kretanja noću do tih mesta.\n„Hoćemo da zaštitimo zdravlje ljudi“, rekao je Vučić, i dodao da će tehničke stvari oko radne obaveze biti rešene sa Vladom Srbije i sa poslodavcima, te da će primera radi, novinarske ekipe dobiti dozvolu za jednu dežurnu ekipu "a ne za pet".\n"Ne želimo time nikog da cenzurišemo", rekao je Vučić.\nPrema podacima Ministarstva zdravlja, u Srbiji su do utorka, 17. marta u 18 časova registrovana 72 slučaja obolelih od korona virusa.


U FOKUSU | WebTribune - Part 233\nPredsednik Bugarske Rumen Radev prokomentarisao je reči ruskog predsednika Vladimira Putina da bi Rusija mogla da nađe alternativu Bugarskoj. Putin je naveo da bi Rusija mogla da pronađe dru...\tRead more\nDržavna sekretarka u MUP-u Biljana Popović Ivković upitala lidera Dveri Boška Obradovića da li mu je kum Mladen Novaković Tocilo. Tocilo je uhapšen zbog 77 kilograma heroina u Mladenovcu. On...\tRead more\nVulin u odgovoru na izjavu odbornika SDA kantonalnog parlamenta da “Sarajevo nije džamahirija”, poručio da ako ih je to uvredilo, treba da povuku fatvu Handkeu. “Ako su odb...\tRead more\nPortparolka ruskog Ministarstva spoljnih poslova Marija Zaharova izjavila je da zvanična Moskva osuđuje presudu Prištine kosovskom Srbinu Ivanu Todosijeviću. Presuda je doneta zbog načina na...\tRead more\nMinistarstvo spoljnih poslova Ukrajine izrazilo duboku zabrinutost zbog posete predstavnika “okupacione administracije Krima” Beogradu. Tokom te posete, navodi se dalje, predstav...\tRead more\nMoskva odustaje od tranzita preko baltičkih zemalja, što će izazvati ozbiljnu krizu u tim zemljama. To se pre svega odnosi na transportni i logistički sistem, jer je ceo baltički tranzit or...\tRead more\nTurska može zatražiti od SAD da povuče svoje vojnike iz avio-baze Indžirlik ako joj Vašington uvede sankcije zbog S-400, saopštio je ministar inostranih polova zemlje Mevlut Čavušoglu. „Ako...\tRead more\nMinistar spoljnih poslova Rusije Sergej Lavrov izjavio je da je na sastanku sa američkim predsednikom Donaldom Trampom potvrdio predlog Rusije o produžavanju Sporazuma o smanjenju strateškog...\tRead more\nSrbija je spremna da pregovara o kompromisnom rešenju, ali ako neko misli da dođe u Beograd i kaže nam da priznamo Kosovo – to se neće dogoditi, izjavio Vučić. Predsednik Srbije je u i...\tRead more\nDobitnik ovogodišnje Nobelove nagrade za književnost Peter Handke proglašen je danas personom non grata u Kantonu Sarajevo. Ovu odluku, koju su inicirali poslanici Stranke demokratske akcije...\tRead more


Naslovna VESTI U prodaji dodatne ulaznice za koncerte Nemanje Radulovića na Kolarcu\nNa radost publike, biće još ulaznica u prodaji za koncerte proslavljenog violiniste.\nNemanja Radulović nastupiće 4. i 5. februara u Velikoj sali Kolarčeve zadužbine. Za oba koncerta ulaznice su prodate za jedno pre podne, pa će, u dogovoru sa izvođačima, biti postavljena dodatna sedišta na pozornici. Te ulaznice u prodaji su od 22. januara.\nRadulović, koji već tradicionalno nastupa 4. februara u Beogradu, na Dan Velike dvorane Kolarčeve zadužbine (otvorene 1932), sviraće sa svojim orkestrom “Double Sens”. Biće to prilika da budu obeležena dva rođendana- 10 godina orkestra i 86. godina Velike dvorane.\nU prvom delu koncerta, Nemanja će nastupiti sa pojedinim članovima orkestra kao solistima. I to, u delima Halvorsena (Pasakalja sa Draganom Đorđevićem na violončelu); i Vivaldija (koncerti za četiri i dve violine sa Tijanom i Ksenijom Milošević i Gijomom Fontanrozom). U drugom delu koncerta publici na Kolarcu će predstaviti dela Bartoka, Šostakoviča, Dvoržaka, kao i “Šeherezadu” Rimskog Korsakova u aranžmanu Aleksandra Sedlara.\nInače, pre beogradskog, predviđen je isti koncert i u Parizu tako da orkestar, koji čine muzičari iz Francuske i Srbije, obeležavaju ovaj jubilej na dva mesta. A, Radulović, kao i mnogih prethodnih godina, nastupa u okviru obeležavanja 4. februara.\nNemanja je rođen u Nišu, školovao se u Beogradu i Francuskoj. Svojim virtuoznim muziciranjem i avanturističkim programima osvaja svet klasične muzike. Ima ekskluzivan ugovor sa diskografskom kućom “Dojče gramofon”. Poslednji kompakt disk koji je objavio za ovu kuću, sa delima Čajkovskog, niže uspehe jedan za drugim odličnim kritikama, kao i prvim pozicijama na top listama najprodavanijih izdanja. Jedan deo ovog kompakt diska je sniman tokom 2017. godine u Velikoj dvorani Kolarčeve zadužbine.\nPrethodni članakExit zvanično najbolji evropski festival!\nSledeći članak“Ničim izazvan” četvrtu godinu zaredom za Dan zaljubljenih u Beogradu


Master plan održivog razvoja planine Rudnik | Stakleno Zvono\nMaster plan održivog razvoja planine Rudnik ima za cilj zaštitu postojećih prirodnih i kulturno istorijskih vrednosti, a dobiveni strateški dokument nudi model održivog razvoja područja planine Rudnik. Područje obuhvaćeno dokumentom, koji je izradio Univerzitet u Kragujevcu, nalazi se na teritoriji opština Gornji Milanovac, Knić, Topola i Ljig, kao i gradova Čačak i Kragujevac. On treba da obezbedi sklad između tri osnovna stuba održivog razvoja, zaštite životne sredine, ekonomskog i socijalnog razvoja na ovom području.\nizvori zagađenja i zone uticaja na životnu sredinu\nPodručja sa različitim stepenom očuvanosti životne sredine\nPlanina Rudnik je jedan od najvećih neiskorišćenijih turističkih potencijala u Centralnoj Srbiji, zato smatramo da Rudnik može i treba da bude oslonac regionalnog razvoja ovog dela Srbije i da predstavlja jedan od pravaca razvoja u kojem treba da idemo. Ovaj projekat smo radili oslanjajući se na kragujevačke snage i da niko u Srbiji nema tako kompleksan strateški dokument koji obuhvata osim turizma i mnoge druge oblasti. Naime Master planom je obuhvaćeno i prostorno planiranje, organska poljoprivredna proizvodnja, voćarstvo, vinogradarstvo, lovstvo, pčelarstvo, zaštita životne sredine, geoinformacioni sistem, saobraćaj, telekomunikaciona infrastruktura – objašnjava Snežana Milisavljević, direktor GTO Kragujevac.\nMaster plan održivog razvoja planine Rudnik od 2014. do 2024. godine jeste jedan od najvažnijih dokumenata koji je rađen na inicijativu pet lokalnih samouprava, dva grada Čačka i Kragujevca i tri opštine Topole, Knić i Gornjeg Milanovca.\nMemorandum koje su potpisale lokalne samouprave o potrebi izrade ovakvog strateškog dokumenta i učešću u finansiranju njegove izrade, prihvatilo je u to vreme Ministarstvo privrede i finansija. Za Univerzitet u Kragujevcu ovo ima poseban značaj, jer je prvi put izašao na tržište, i postao nosilac izrade ovog strateškog dokumenta. Sa ovim dokumentom lokalne samouprave imaće potpuni pregled svih prednosti koje ovo područje ima u svim oblastima koje Master plan obuhvata kako bi mogli da apliciraju kod IPA fondova i da finansiraju određene projekte kojim bi podigli ukupan kapacitet ovog područa i obezbedili njen održivi razvoj – rekla je Zorica Avramović, koordinator u izradi Master plana.\nOno po čemu je Master plan održivog razvoja Rudnika specifičan, jeste činjenica da osim turističkih potencijala, ovaj strateški dokument obuhvata i poljoprivredu, očuvanje kulturne baštine, izradu geoinformacionog sistema, prostorno planiranje, unapređenje saobraćajne infrastrukture…Ukratko celokupnu viziju napretka u narednih deset godina.\nNa ovom području postoji mnogo šumskih puteva i pristupačnost je gledano kroz mrežu puteva dobra, međutim ne postoji katalog puteva tako da može da se konkuriše za projekte, jer postojeći putevi su vrlo lošeg kvaliteta. Tako poljoprivrednici koji bi želeli da se bave proizvodnjom zdrave organske hrane na području Rudnika, nemaju mogućnost da svoje proizvode transportuju, naselja koja su veoma retka imaju loše prilaze. U cilju daljeg ekonomskog i infrastrukturnog razvoja ovih pet gradova i opština izradom Master plana obezbediće se uslovi za izgradnju puteva, razvoj poljoprivrede, zaposlenost stanovništva, a time i ukupni potencijal područja gradova i opština na čijoj se teritoriji planina Rudnik prostire – ističe prof. Dr Aleksandra Janković, član tima za izradu Master plana.\nVizija strateškog Master plana razvoja Rudnika je da do 2024. godine ovo područje postane ekonomski razvijeno, brendirano i afirmisano kao konkurentno, sa poljoprivrednom proizvodnjom – posebno organske hrane. Rudnik bi trebalo da ima očuvano prirodno i kulturno istorijsko nasleđe, sa obnovljivim seoskim naseljima koja će biti u vezi sa urbanim centrima u svom okruženju. U okviru svih 60 sela koja obuhvata strateški Master plan i to u Kragujevcu, Čačku, Gornjem Milanovcu, Ljigu, Topoli i Kniću.\nNa žalost na ovom prostoru živi oko 20 hiljada stanovnika u okviru 7 hiljada poljoprivrednih gazdinstava, od kojih je 3.600 registrovanih. U okviru poljoprivredne proizvodnje koja se obavlja na planini Rudnik, konstantovali smo da na ovoj teritoriji postoje vrhunski poljoprivredni proizvođači koji se bave uzgojem stoke, voća ili vinove loze, ali najveći deo teritorije koji pripada Gornjem Milanovcu, koje se prostiru na većoj nadmorskoj visini, nisu najpogodnije za intenzivnu poljoprivrednu proizvodnju – objašnjava prof. Dr Aleksandar Paunović, član tima za izradu Master plana. Tu je potrebno da se unapredi kvalitet života tako što će se na ovom području forsirati proizvodnja koja se odnosi na šumske proizvode, formiranjem strukovnih udruženja poljoprivrednika, kako bi se preko otkupnih distributivnih centara obezbedio bolji plasman na tržištu – rekao je Paunović.\nMaster plan predstavljaće smernice i osnov za apliciranje kod međunarodnih fondova i obezbeđivanje sredstava za buduće projekte. Time bi se definisao pravac budućeg razvoja cele regije. Inače monografija koju je uradio Univerzitet u Kragujevcu, pod nazivom Planinsko ostrvo Šumadije, knjiga za koju su mnogi zainteresovani, uskoro će se naći i u prodaji.\nSlične teme :Master plan održivog razvoja planine Rudnik (46.9%)KG eko bilten broj 43 (24.2%)Zlatne, plave i aktivne zelene ruke na Sajmu turizma (18.9%)Ekološka rešenja u oblasti saobraćaja (18.1%)Prirodno matematički fakultet Kragujevac (18%) Strana 1 od 11\nTags: Čačakekologijaenergetska efikasnostGornji MilanovacGTO KragujevacIPAKnicKragujevacLjigMaster planProjekatRudniksaobraćajstrateški dokumentTopolaUniverzitet u Kragujevcu\nNext story Lokalna zajednica i problematika bujičnih poplava\nPrevious story Regionalni centar za upravljanje otpadom u Kragujevcu\nEKOLOGIJA / otpad / zagadjenje / Zaštita životne sredine / Zeleni zakoni\tProtestno pismo međunarodnoj organizaciji GEF\nEKOLOGIJA / opasan otpad / zagadjenje / Zaštita životne sredine / Zeleni zakoni\tSprečeno odlaganje buradi na deponiju u Baroševcu


Kompanija NIS podržala održavanje dečijeg kampa „Srbija te zove“ - NIS\nDecu su u kampu posetili Andreja Mladenović, pomoćnik gradonačelnika Beograda, Jelena Popara, direktorka Funkcije za internu reviziju i upravljanje rizicima kompanije NIS koja je ovom prilikom deci uručila prigodne poklone. Događaju su prisustvovali i Saša Rokvić, direktor Doma učenika srednjih škola „Patrijarh Pavle“ u Beogradu, kao i predstavnici Udruženja „Sportstars“.\nAndreja Mladenović, pomoćnik gradonačelnika Beograda se ovom prilikom zahvalio kompaniji NIS na podršci i ulaganju u mlade i sport.\n“Drago mi je što danas možemo zajedno sa kompanijom NIS da pozdravimo decu, vidimo kako im se dopada boravak u našem glavnom gradu i da istaknemo koliko je važna saradnja sa društveno odgovornim kompanijama poput NIS-a, sa kojom grad Beograd ima izuzetno dobru saradnju više godina unazad i da zajedno pomažemo i realizujemo brojne projekte. Posebno bih istakao program „Zajednici zajedno“ gde smo u više navrata za decu uradili mnogo dobrih stvari, tako da deca danas u Beogradu imaju mnogo bolje uslove da uče, da se bave sportom, kulturom i umetnošću”, naglasio je Mladenović.\nJelena Popara, direktorka Funkcije za internu reviziju i upravljanje rizicima u NIS-u je rekla da su mladi fokus društveno odgovornog ulaganja kompanije.\n„Velika je čast biti ovde, družiti se sa vama, provesti vreme sa decom sa Kosova i Metohije, iz dijaspore. Vreme koje ste izdvojili da se družite, bavite sportom i naučite dosta o istoriji i srpskoj kulturi je dragoceno. Kompanija NIS kao svoje strateško opredeljenje podržava projekte koji se bave društvenom odgovornošću. Od 2009. godine investirali smo oko 4,1 milijardu dinara u ovakve projekte, iz oblasti društvene odgovornosti i svakako najveći deo tih sredstava usmeren je na podršku mladima. Nastavljamo i dalje, nastavljamo podršku u saradnji sa lokalnom zajednicom, u ovom slučaju u saradnji sa Gradom Beogradom“, istakla je Popara.\nSaša Rokvić, direktor Doma učenika srednjih škola „Patrijarh Pavle“ u Beogradu je istakao značaj ulaganja kompanije u ovakve manifestacije i njihovu realizaciju.\n“Velika mi je čast što su deca iz čitavog regiona smeštena upravo u Domu učenika srednjih škola „Patrijarh Pavle“, koji je pored uloge domaćina ove godine učestvovao i u organizaciji kampa. Đaci su zadovoljni, u domu su smešteni iz celog regiona, i ovom prilikom zahvaljujem se svim organizacijama, svim dobrim ljudima i firmama koji su pomogli u organizaciji kampa, a pre svega kompaniji NIS koja je uložila značajan trud da program kampa „Sportstars“ prođe najbolje moguće”\nU kampu „Srbija te zove“ učestvuje 232 najtalentovanije dece iz srpskih enklava na Kosovu i Metohiji, dijaspore (SAD, Australija, Švedska, Italija, Nemačka, Francuska), Republike Srpske, Crne Gore i Albanije, uzrasta od 12-15 godina.\nZa decu su organizovani treninzi košarke, rukometa, fudbala, odbojke, tenisa i tekvondoa, a treninge drže poznati treneri – Milorad Kosanović, Bogdan Obradović, Željko Tanasković, Milan Gurović, Nenad Peruničić, kao i drugi mladi perspektivni treneri.\nPolaznici kampa svakodnevno imaju časove srpskog jezika i istorije, kao i organizovane posete različitim institucijama i glavnim turističkim atrakcijama Beograda.\nKamp su u prethodnom periodu podržali Vlada Republike Srbije, Kancelarija za Kosovo i Metohiju, Ministarstvo omladine i sporta, Ministarstvo za rad, zapošljavanje, boračka i socijalna pitanja i Grad Beograd.\n28.07.2021 1642 pregleda


Vrijednost izvršenih radova u inostranstvu u 2018. godini veća je za 11,8% u odnosu na prethodnu godinu, pokazuju podaci Agencije za statistiku Bosne i Hercegovine\nOd ukupne vrijednosti izvršenih radova u 2018. godini 31,6% radova odnosi se na objekte visokogradnje, a 68,4% radova na objekte niskogradnje.\nPosmatrano po vrsti građevinskih radova: – Visokogradnja je zastupljena uglavnom u zemljama Evrope, (98,6%), slijede zemlje Afrike (1,4%), – Niskogradnja je zastupljena najviše u zemljama Evrope (86,5%), slijede zemlje Afrike (13,5%)…\nUkupna vrijednost ovih radova iznosi preko 137 miliona BAM.\nPrevious Una Suljić - najmlađi doktor nauka iz oblasti farmacije u našoj državi!\nNext 'Sarajevo nudi snažne veze za trgovinu i poslovanje s ostatkom Evrope'\nPotražnja za bosanskim šljivama u Njemačkoj veoma dobra\nPočela je sezona za šljive iz Bosne: Jan Gütinger iz istoimene rastuće voćarske kompanije prihvatio je svoju prvu isporuku prošlog četvrtka u Rietheim-Weilheimu. Ove godine planirano je 40 kamiona, što


Najviše vaučera iskorišteno u Višegradskoj banji | 058.ba\nSRNA - Jovana Borovčanin - 06. oktobra 2020.\t058.ba\nVIŠEGRAD – U Rehabilitacionom centru „Vilina vlas“ u Višegradu, kompleksu Andrićgrad i hotelu „Višegrad“ do sada je iskorišteno više od 1.300 turističkih vaučera.\nDirektor Rehabilitacionog centra „Vilina vlas“ Dušana Bukvić rekla je Srni da je do sada 710 gostiju koristilo turističke vaučere.\nOna je istakla da su vaučeri korišteni za zdravstvene i ugostiteljske usluge i da je ova banja lječilište u kome direktan i indirektan uticaj vode i vazduha pruža izvanredne uslove za sve oblike rehabilitacije i rekreacije.\n„Medicinski programi bazirani su na primjeni prirodne ljekovite termomineralne vode sa savremenim postupcima fizikalne medicine i rehabilitacije. Kompleks Višegradske banje čine `Vilina vlas`, Donja Kadijina banja i Gornja Sokolovića banja“, naglasila je Bukvićeva.\nMenadžer Andrićgrada Darko Tasić rekao je da je u kompleksu Andrićgrad do sada iskorišteno više od 350 turističkih vaučera.\n„U drugoj polovini jula i u toku avgusta u Andrićgradu je boravio veliki broj domaćih gostiju, što je u mnogome uticalo na ovu turističku sezonu od koje se i nije mnogo očekivalo“, naglasio je Tasić.\nTasić je istakao da je popuštanjem mjera i otvaranjem granica u Andrićgradu boravio i određen broj gostiju iz regiona, najviše iz Srbije, dok su ove godine izostale masovnije posjete turista iz inostranstva u odnosu na prethodne godine.\nŠef recepcije hotela „Višegrad“ Dijana Rajić rekla je da je u toku ove turističke sezone vladala velika zainteresovanost domaćih gostiju iz cijele Republike Srpske koji su željeli da svoje turističke vaučere iskoriste u Višegradu i da je do sada iskorišteno ukupno 320 vaučera, od čega je 70 rezervisalo putem hotela, a ostatak putem agencija.\n„S obzirom na cjelokupnu situaciju vezanu za virus korona, mi smo zadovoljni postignutim u ovoj sezoni. Avgust ove godine po broju posjeta bio je na nivou prošlogodišnjeg, a očekujemo da će i u narednom periodu biti još posjeta“, navela je Rajićeva.


Ured za ravnopravnost spolova - CESI istupa iz ŽMH\n1. Štampanje Izvještaja bez mogućnosti uvida u konačnu verziju,\n2. održavanje presice sa Ženskom infotekom u slučaju VURS-a bez ikakve obavijesti na cik-caku ili barem na proširenom sastanku koordinacije koji je održan dan prije u Zagrebu dok su bile prisutne još neke regionalne koordinatorice,\n3. štampanje predizbornog letka bez mogućnosti uvida u konačnu verziju,\n4. zadnji istup povodom sudskog spora protiv VURS-a.\n1. Izjava izlazi u medije bez konzultacija na cik-caku i bez informiranja članica Mreže tko ju je odobrio, odnosno je li prošla i onu minimalnu proceduru odobravanja od strane dviju koordinatorica.\n2. Apsolutno ne možemo stati iza zadnjeg pasusa u Izjavi koji na najgrublji mogući način napada nečiji privatni život i mislimo da nikako ne znači "car je gol!", već smatramo da odražava osobne obračune s predstojnicom Ureda i spušta javnu komunikaciju ŽMH na najniži nivo. Smatramo da je time ŽMH prekršila feminističke principe jer se koristi argumentacija koja direktno napada osobu Predstojnice a ne njenu funkciju Predstojnice ureda za RS. Zadnji pasus izjave predstavlja zlobno insinuiranje i dovođenje u vezu uloge supruge i profesionalne uloge te na taj način podržava patrijarhalne stereotipe.\nPreneseno sa: www.cesi.hr\nDemanti priopćenja Ženske mreže i Ženske infoteke povodom pokretanja upravnog spora protiv Ureda za ravnopravnost spolova


VojvodinaCafe - Poznate sve procedure za ulazak na EXIT festival\nVest objavljena: 03.07.2021 10:51\nEXIT je za kupce ulaznica obezbedio besplatne brze testove u Novom Sadu, dok će oni koji ulaze s pozivnicama te testove moći da urade u ovlašćenim laboratorijima Aqualaba, u više od 20 gradova u Srbiji, po specijalnoj ceni od svega 900 dinara. Proces zamene vaučera za festivalske narukvice biće vremenski značajno duži i podrazumevaće više provera u odnosu na ranije godine. Zbog toga, EXIT apeluje na sve posetioce da zamenu obave od ponedeljka 5. jula do srede 7. jula. Svima koji vaučere ne zamene do četvrtka, 8. jula do 20 časova, festival ne garantuje da će moći da uđu tokom prve večeri, usled stvaranja ogromnih gužvi.\nPosetioci iz Srbije\nUslovi za ulaz posetilaca iz Srbije, kako onih sa četvorodnevnim vaučerima, tako i za one s jednodnevnim ulaznicama, jeste da imaju ili Digitalni zeleni sertifikat, kojim dokazuju da su vakcinisani, odnosno da su preležali Kovid-19, ili negativan brzi antigenski test. Uz ove potvrde, za preuzimanje festivalskih narukvica ili direktan ulaz na festival biće potreban i lični dokument.\nZa sve kupce vaučera i ulaznica koji će morati da rade brzi antigenski test, EXIT je osigurao besplatno testiranje u Hali 1 Novosadskog sajma od srede 7. jula do nedelje 11. jula, svaki dan od 10:00 do 18:00 sati. Za sve koji na festival dolaze s pozivnicom, EXIT je, takođe od 7. do 11. jula, osigurao testiranje u ovlašćenim laboratorijima Aqualaba u više od 20 gradova širom Srbije, uz Exitovu pozivnicu, po ceni od svega 900 dinara. Testiranje će biti moguće i u laboratoriji Medlab u Novom Sadu, po ceni od 1.500 dinara, takođe uz Exitovu pozivnicu.\nEXIT festival je obezbedio tri lokacije u Novom Sadu na kojima će posetioci moći da zamene vaučere za festivalske narukvice. Zamenska mesta će se nalaziti na Trgu Slobode od ponedeljka 5. jula do četvrtka 8. jula, zatim ispred Petrovaradinske tvrđave od utorka 6. jula do nedelje 11. jula, kao i na Novosadskom sajmu od utorka 5. jula, do nedelje 11. jula, i to samo za one koji će raditi brze testove.\nNa Exitovom zvaničnom sajtu nalaze se kompletna pravila i koraci za ulaz na festival. Ova pravila je odobrio Krizni štab.\nPosetioci van Srbije\nStrani posetioci iz zemalja kojima je ulazak u Srbiju slobodan, kao što su Bosna i Hercegovina, Crna Gora ili Makedonija, moraće da urade brzi antigenski test u Novom Sadu, prema istim uslovima kao državljani Srbije. Onima koji su kupili vaučer ili ulaznicu, test će biti besplatan na Novosadskom sajmu, a ako na festival dolaze s pozivnicom, moći će da se testiraju u navedenim ovlašćenim laboratorijama.\nInače, rezultati ankete koju je EXIT nedavno sproveo među kupcima ulaznica u Srbiji pokazali su da je više od 70 odsto njih imunizovano. Čak 64 odsto je primilo je vakcinu, a 8 odsto preležalo Kovid-19 u prethodnih šest meseci.\nDigitalni zeleni sertifikat je dokument u kojem se nalaze potvrde o tome da li je neko vakcinisan, preležao kovid-19, ili je radio brzi, odnosno PCR test. Nakon registrovanja na portalu eUprava, građani mogu podneti zahtev za dobijanje svog Digitalnog zelenog sertifikata, koji potom u najkraćem roku stiže na mejl adresu. Takođe, ovaj dokument se može podići u poštama, na ovim lokacijama.\nEXIT, kao deo Ujedinjenih festivala Srbije, dobio je od Kriznog štaba saglasnost za održavanje ovog leta, prateći bezbednosni protokol Safe Events Serbia, utemeljen na najnovijim naučnim istraživanjima sprovedenim širom Evrope, koja su pokazala da će, uz kontrolisan i ograničen ulazak, kako je predstavljeno danas, festivali biti najbezbednija mesta okupljanja u zemlji.\nAktuelne cene do petka\nVeoma ograničen kontingent ulaznica za EXIT festival 2021. po ceni od 7.890 dinara, i uz uštedu od 30 odsto, nalazi se u prodaji najkasnije do petka, 2. jula do kraja dana, ili ranije ukoliko se količine rasprodaju. U ponudi je i ograničena količina jednodnevnih ulaznica, kao i VIP GOLD ulaznice. Mogu se nabaviti putem zvanične stranice festivala i putem prodajne mreže Gigs Tix.


– „Birač Energo“ nema imovine i ne radi od 2013.\n– Račun „Birač Enegro“ služio za plaćanje kada su bili blokirani račun FG „Birač”\nBIJELJINA – Privremeni stečajni upravnik firme „Birač Energo“ iz Zvornika Besim Hamidović predložio je danas da se u ovom preduzeću otvori stečaj uz obrazloženje da ono već duže vrijeme ne radi, da su mu blokirani računi i da nema nikakve imovine.\n„Birač Energo“ je jedna od kćerki firmi Fabrike glinice “Birač” koja je takođe u stečaju, a s obzirom na to da njena imovina nije dovoljna ni za pokriće troškova stečajnog postupka, te troškove će pokriti upravo Fabrika glinice.\nNa današnjem ročištu za utvrđivanje uslova za otvaranje stečaja, koje je održano u Okružnom privrednom sudu u Bijeljini, privremeni stečajni upravnik i direktor preduzeća „Birač Energo“ Slavko Batinić, koji su predložili stečaj, ostali su pri tom stavu, dok je sud naveo da će odluka biti donesena u zakonskom roku, i to nakon uplate dodatnih 31.000 KM za pokriće troškova stečajnog postupka.\n„Postoji razlog za otvaranje stečajnog postupka jer je stečajni dužnik platežno nesposoban. Društvo nije u stanju da izvršava svoje obaveze, platežno je nesposobno jer su mu računi neprekidno u blokadi od polovine 2017. godine“, rekao je Hamidović.\nHadimović je naveo da firma nema ni pokretne ni nepokretne imovine te da knjigovodstvena vrijednost imovine iznosi 3,9 miliona KM i uglavnom se odnosi na potraživanja po poslovnim transakcijama.\n„Međutim naplata ovih potraživanja je potpuno neizvjesna s obzirom na to da se radi o potraživanjima iz 2013. i ranijih godina, pa smatram da su ona zastarjela“, naveo je Hamidović i dodao da obaveze preduzeća iznose oko 7,8 miliona KM.\nNa ročištu je, između ostalog, istaknuto i da je „Birač energo“ prestao sa radom još 2013. godine, ali i da suština njegovog postojanja nije bilo ona za šta je registrovan.\n„Osnovna djelatnost privrednog društva je proizvodnja vlastite energije za potrebe FG „Birač“, a suštinski je vršilo plaćanje preko svog računa kada su računi FG bili u blokadi“, navedeno je na ročištu.\nUpravnik je naveo da bi stečajni postupak mogao da bude zaključen u roku od devet mjeseci te da bi za pokriće troškova predlagač trebao uplatiti još 31.000 KM.\nDirektor „Birač energo“ Slavko Batinić rekao je da se ne može na ovom ročištu izjasniti u vezi sa pokrićem troškova stečajnog postupka, ali da osnivač ove firme zna za predviđene troškove i da je spreman platiti taj iznos.\nPrema nezvaničnim informacijama uskoro se očekuje otvaranje stečaja i u drugim povezanim firmama Fabrike glinice, među kojima su i „Mehanika“ i „Alusil“, jer je opredjeljenje Fabrike glinice da se ugase sve povezane firme osim „Alumine“.\nTagovi: birac energofg biracimovinaizborizdvajamopotrazivanjastecajstecajni upravnikvazno


Burna prošlost najtraženije srpske klaberke\nDevojka sa tetovažom iznad obrve zaludela je sve koji redovno izlaze po beogradskim splavovima i klubovima. Nema večeri da ona nije u provodu. Vlasnici lokala joj plaćaju da se pojavljuje baš kod njih, ali malo ko zna da je Anđela Veštica (23) karijeru počela kao porno glumica\nAnđela u izlasku sa pevačicom Nikolijom\nAnđela je u klubovima uvek u centru pažnje, često se može videti u društvu poznatih ličnosti, a zbog nje muškarci "gube glavu".\nAli, osim posetilaca sajtova za odrasle, malo je onih koji znaju nešto o Anđelinim "ranim radovima" iz mlađih dana.\nAnđela je, naime, pod umetničkim imenom Nensi Fensi počela da snima porno filmove sa samo 19 godina. Na snimcima je klaberka teško prepoznatljiva, jer u to vreme nije imala silikona u usnama, grudima, tetovaže na licu... Ipak, na video klipovima koji se mogu pronaći na besplatnim porno sajtovima Anđelu odaje tetovaža na zadnjici.\nOna je u to vreme radila sa producentom Pjerom Vudmanom, koji potpisuje više od 60 filmova u porno industriji. Ali, očigledno nije imala ono što se traži u svetu erotike, pa je brzo i odustala. Međutim, svi njeni snimci se mogu besplatno pogledati na internetu\n"Plesom se bavi od svoje šesnaeste godine, profesionalno radi u klubovima od osamnaeste godine, radila je u mnogim zemljama Evrope, 2010. se slikala za časopis Plejboj, a 2013. za CKM.\nAnđela je javnosti poznata i kao vatrena navijačica Partizana, pa je u tom maniru uradila i nekoliko fotografija sa klupskim obeležjima.


Neprijatno iznenađenje na sastanku u Vašingtonu za Prištinu i EU - 22.08.2020, Sputnik Srbija\nNeprijatno iznenađenje na sastanku u Vašingtonu za Prištinu i EU\nMogućnost da će na sastanku koji organizuje Ričard Grenel u Vašingtonu za delegacije Beograda i Prištine biti prisutan i Donald Tramp, unervozio je Prištinu... 22.08.2020, Sputnik Srbija\nanalize i mišljenja, amerika, priština, beograd, ričard grenel\n20:22 22.08.2020 (Osveženo: 21:41 24.08.2020)\nMogućnost da će na sastanku koji organizuje Ričard Grenel u Vašingtonu za delegacije Beograda i Prištine biti prisutan i Donald Tramp, unervozio je Prištinu, zbunio Evropsku uniju i uneo nemir među redove demokrata koji su mu glavni protivnici na predsedničkim izborima u Americi.\nOvo je zajednička ocena sagovornika Sputnjika Milisava Paića, predsednika „Spoljnopolitičkog kruga“, i političkog analitičara Dragomira Anđelkovića, na najavu da će sastanak u Vašingtonu koji je prvobitno bio zakazan za 2. septembar biti pomeren za 4. septembar, kako bi na njemu prisustvovao i predsednik Amerike.\nAmeričko mešanje neprijatno za EU\nPaić kao bivši diplomata kaže da nije uobičajeno da se na ovakvim sastancima pojavljuje predsednik države, posebno ne Amerike, ali dodaje da i sama najava da bi mogao da prisustvuje ovakvom skupu pokazuje interes Vašingtona da se nešto uradi po ovom pitanju.\n„Ne verujem da će se Tramp upustiti direktno u pregovore, više sam sklon uverenju da će njegovo pojavljivanje biti formalni čin, koji će simbolički da pokaže koliko je interesovanje Amerike za ovo pitanje i ovaj region. Međutim, i kao takvo, biće neprijatno i za Evropu i za Prištinu, jer EU ne voli američko mešanje u ovaj proces, a Priština mora da se sastane sa suparnikom svojih mentora“, kaže Paić.\nPaić takođe veruje da ako Tramp povuče ovaj potez, on može da bude deo njegove političke izborne kampanje, jer mu je stalo da dobije još jedan spoljnopolitički poen.\n„Priština je svoje otezanje u razgovoru sa Beogradom učinila u nadi da će moći da odloži suštinske pregovore do završetka predsedničkih izbora u Americi, nadajući se pobedi Džoa Bajdena koji je albanski lobista, što bi kosovsko pitanje vratilo na jednostrano rešavanje u korist Kosova“, navodi Paić.\nSa Trampom ili ne, mi treba da gledamo naše interese\nDragomir Anđelković smatra da su pregovori koje Amerika sada organizuje u Vašingtonu u cilju Trampove kampanje, pa u tom kontekstu i vidi mogućnost njegovog prisustva na tom sastanku.\n„Tramp pokušava da, kad se radi i o Balkanu, postigne neki sporazum sličan onome kakav je zaključen između Ujedinjenih Arapskih Emirata i Izraela. Verovatno njegovo prisustvo na takvom sastanku čak i ako ne bude nekog čvrstog rezultata, treba da pokaže da se Amerika ozbiljno angažuje i da radi na ovom pitanju“, ocenjuje Anđelković.\nŠto se tiče Beograda, dodaje naš sagovornik, naš stav treba da bude jasan i da ne prihvatamo ništa što nama ne ide u prilog, bio Tramp na tom sastanku ili ne.\n„Nama je važno da sa Trampom gradimo dobre odnose, ali to nije razlog da zbog toga žrtvujemo sopstvene interese“, decidan je Anđelković.\nInače, mediji na Kosovu pišu da će Avdulah Hoti, premijer takozvanog Kosova, povesti sa sobom Skendera Hisenija, koji je u dogovoru sa Hašimom Tačijem imenovan za koordinatora za dijalog.


Brendiranje Kragujevca: Uključivanje zajednice i angažovanje stručnjaka - iKragujevac\nBrendiranje Kragujevca: Uključivanje zajednice i angažovanje stručnjaka\npetak, 21 jun 2019 17:30\nU Kragujevcu je u toku proces brendiranja, što podrazumeva učešće investitora, kreiranje budžeta za oblasti privrede i formiranju i podsticaju rada klastera i početak rada gradskog „Data centra”. Oprema vredna dva miliona evra iz Kine u Kragujevac stiže ovih dana.\nKragujevac, industrijski centar Srbije, u početnoj je fazi istraživačkog brendiranja, koja podrazumeva razgovore sa privrednicima i preduzetnicima: prioriteti su metalski sektor, informacione i komunikacione tehnologije.\nProces brendiranja je obiman, zahtevan i dugotrajan posao. Da bi se došlo do željenog cilja neophodna je uključenost čitave zajednice i angažovanje svih stručnih službi lokalne samouprave.\n„Želimo da promenimo trend koji Kragujevac ima”, ističe gradonačelnik Radomir Nikolić. „Kragujevac je industrijski centar koji je bio najveći u regionu, prva industrijska prestonica na Balkanu, prvi industrijski centar je ovde napravljen. Bili smo poznati po automobilskoj industriji i dalje pratimo trendove oko automobilske industrije, sve ostalo svi prateći segmenti privrede. Moramo da pratimo te moderne trendove jer hoćemo da Kragujevac bude savremen, moderan grad koji prati savremena rešenja u informacionim tehnologijama.”\n„Data centar” će služiti za čuvanje i smeštaj podataka Grada Kragujevca, gradskih uprava, svih javnih preduzeća i ustanova. To će sigurno pomoći u objedinjavanju podataka što za građane znači da će lakše i brže moći da realizuju zahteve, bez odlaska na šaltere, objašnjava gradonačelnik Nikolić:\n„Glavni Data centar je u Beogradu a u Kragujevcu se pravi Data rikaveri, nešto što je bekap za ono u Beogradu. Rikaveri centar je veći od ovog lokalnog gradi se u Kragujevcu, što pokazuje da je Kragujevac kao jedna stabilna sredina u kojoj Data centar može da se nalazi. Mi, pored velikog projekta koji iznosi preko 40 milion evra u Kragujevcu, imamo i naš lokalni Data centar koji nam stiže kao donacija iz Kine za razvoj projekta vrednosti dva miliona evra koji će rešenje za budućnost.”\nOdnedavno je u rad pušten novi elektronski sistem plaćanja vožnje karticama u javnom gradskom prevozu. Pored toga, putnicima su na raspolaganju besplatan interent, kao i displej uređaji sa zvučnom najavom autobuskog stajališta i vremena kada autobus stiže. Ideja je, kako gradonačelnik kaže, da osim za prevoz, kartica bude ulaznica za galerije, muzeje ili bazene, da se koristi za parking, kao i za svakodnevnu prijavu i odjavu dece iz vrtića.


nova knjiga Tomislava Ž Vujčića\nLjubitelji književnosti,a naročito i posebno zaljubljenici u lepotu i ukus poetske reči, ovih dana su dobili još jednu veoma vrednu, dosta korisnu i izuzetno zanjimljivu knjigu.Bolje i preciznije rečeno: sa blagoslovom Njegovog Pravosveštenstva Episkopa Braničevskog Gospodina dr Ignjatija (Midića), iz štampe je nedavno izašla i kod čitalaca se pojavila prva pesnička knjiga Tomislava Ž. Vujčića, dugogodišnjeg novinara i pesnika iz sela Velikog Laola koja je naslovljena "Verzani Andjeo" a čiji je izdavač kulturno-prosvetni centar u Petrovcu na Mlavi (biblioteka " Savremena kniževnost", edicija "Gornjak", knjiga 7.).\nOva prva zbirka poezije pomenutog novinara i pesnika iz petrovačko-mlavskog kraja, na kojoj je njen autor radio skoro punih 30 godina, satoji se od dva ciklusa pesama i to: "Vrezani andjeo" i "Pesmom slavuja dozivam mesečinu", a obuhvata ukupno 35 njegovih poetskih osvarenja, koja su uglavnom refleksivnog, socialnog, lirskog i ljubavnog karaktera i tematike. Njen recenzent je poznati i priznati pesnik iz Petrovca na Mlavi Dragoslav Tepavčević inače dugogodišnji član Udruženja književnika Republike Srbije. Ova knjiga pesama je obima 68 stranica, u koloru i sadrži veći broj vinjeta ( čiji je autor profesor u penziji Lala Djordjević iz naselja Rašanca), a na samom njenom kraju nalazi se i kratka beleška o njenom autoru.\nInače, ovaj pesnički "prvenac" Tomislava Ž. Vujčića, koji je katalogiziran kod Narodne biblioteke Republike Srbije u Beogradu, štampana je, u ukupnom tiražu od 300 primeraka, u privatnoj štampariji "Stojadinović" u Petrovcu.


JKP u opštini Kula danas: Pripremanje crvenačkog bazena za predstojeću sezonu i postavljanje bine za seosku slavu u Sivcu - www.025.rs\nwww.025.rs / KULA / JKP u opštini Kula danas: Pripremanje crvenačkog bazena za predstojeću sezonu i postavljanje bine za seosku slavu u Sivcu\nRadnici JKP “Radnik”, startovali su danas sa pripremama i postavljanjem bine za proslavu seoske slave u Sivcu. Takođe, čiste pijačni prostor i nastavljaju košenje zelenih površina na groblju.\nU Crvenki, ekipe JKP “Vodovod” počele su uređenje i pripremu bazena za predstojeću letnju sezonu.\nNa kandelabere u centru Kruščića, radnici JKP “Ruskom”, postavili su ukrasne korpe sa cvećem, a u Ruskom Krsturu počela je kosidba zelenih površina na groblju.\nEkipe JKP “Komunalac”, proverile su revizionu kanalizacionu šahtu i izvršile zamenu poklopca u ulici Maršala Tita, dok su u ulici Maksima Gorkog, zamenili slomljenu cev na atmosferskoj kanalizaciji. Takođe, izvršeni su popravka postojećih i postavljanje novih saobraćajnih znakova u Crvenki.\nTags: opština kula, postavljanje bine, pripremanje crvenačkog bazena, sivac, uređenje groblja\nUmetnikom povezani gradovi


Aleksandar Ivanović: Naša porodica je apsolutno protiv upotrebe imena Olivera Ivanovića u nazivu izbornih lista na Kosovu | Insajder\nAleksandar Ivanović: Naša porodica je apsolutno protiv upotrebe imena Olivera Ivanovića u nazivu izbornih lista na Kosovu\nAleksandar Ivanović, brat ubijenog Olivera Ivanovića, naveo je da se porodica Ivanović obratila Izbornoj komisiji u Prištini jer su „apsolutno protiv eventualne upotrebe imena Olivera Ivanovića u nazivu izbornih lista“ na predstojećim izborima na Kosovu.\n„Naša je obaveza da zaštitimo principe i vrednosti za koje se Oliver zalagao i borio, a zbog čega je na kraju platio i životom“, napisao je Aleksandar Ivanović na Tviteru.\nPrethodno je građanska inicijativa „Sloboda, demokratija, pravda” ubijenog Olivera Ivanovića saopštila da će na predstojeće parlamentarne izbore na Kosovu, zakazane za 6. oktobar, izaći „sa ostalim političkim opcijama koje će se naći na listi Srpska lista - Aleksandar Vučić”, preneo je KoSSev.\nKsenija Božović, funkcionerka Građanske inicijative SDP i jedna od najbližih saradnica ubijenog Olivera Ivanovića, kaže za Insajder da se o tome da Inicijativa bude na listi Srpske liste na predstojećim izborima na Kosovu dogovorila sa predsednikom države Aleksandrom Vučićem.\n„Mi drugu državu nemamo, za nas je Srpska lista sada Aleksandar Vučić i mi ćemo podržati Aleksandra Vučića”, istakla je Božović.\nBožović tvrdi u vezi sa odbornicima Građanske inicijative koji su ranije ogradili od odluke da Inicijativa bude na Sprskoj listi da su „imali sastanke više od dva puta u vezi sa ovom temom“ ističući da je jedan od njih sinoć doneo i lične karte potrebne za dalju proceduru i dogovora oko liste na izborima.\n„Većina u SDP-u se slaže sa tim da budemo na Srpskoj listi. Celo jutro sam sa tim ljudima. Oni verovatno racionalno razmišljaju. A ko je uticao na te ljude koji su se sad ogradili, ja to ne znam“, dodaje Božović.\nOdbornici Građanske inicijative SDP u Skupštini Mitrovice Igor Rajčić i Dušan Milunović ogradili su se ove odluke, za koju su naveli da ju je donela Ksenije Božović. U saopštenju koje prenosi KoSSev, Rajčić i Milunović su naveli da su “izdani i kao odbornici i kao borci za pronalaženje ubice Olivera Ivanovića”.\nI aktivista Marko Jakšić, koji je početkom ove godine dao ostavku na mesto opštinskog odbornika, na svom profilu na društvenim mrežama sinoć je napisao da više neće biti član GI SDP.\nIvanović je ubijen ispred stranačkih prostorija u severnom delu Kosovske Mitrovice 16. januara 2018. godine. On je sve što mu se dešavalo uoči ubistva - od upada nepoznatih lica u njegov stan, ubijanja njegovog saradnika, paljenja automobila - povezivao sa svojim političkim delovanjem.\nJoš šest preminulih i 359 zaraženih koronavirusom, na respiratorima 81 pacijent\nSindikat zaposlenih u zdravstvu: Kako smo od heroja postali oni kojima se preti otkazom\nU KCV smešten 91 pacijent, šest na respiratoru\nPosle tri meseca konferencija Uprave KC Niš: Optužbe za dezinformacije, sumnje u zvanične podatke o umrlima i upućivanje na Krizni štab


Šta predviđa Zakon o upotrebi srpskog jezika i očuvanju ćirilice – GMinfo\nPoslanici Skupštine Srbije razmatrali su Zakon o upotrebi srpskog jezika u javnom životu i zaštiti i očuvanju ćiriličkog pisma, kao kulturnih i tradicionalnih vrednosti.\n„Prvenstveni cilj donošenja ovog zakona jeste bolje regulisanje statusa u javnom životu, imajući u vidu njen značaj i činjenicu da su jezik i pismo jedan od najvažnijih delova kulturnog nasleđa i pitanje identiteta srpskog naroda“, navela je Maja Gojković, ministarka kulture i informisanja.\n„Moja sugestija je zapravo da se ovo ima u vidu, da se ne uđe u koliziju sa članom 21 Ustava da se pripadnici nacionalnih manjina odnosno jezičkih manjina u ovoj zemlji u skladu sa Ustavom jednako tretiraju“, rekao je Muamer Zukorlić.\nMaja Gojković odgovara da nema „nikakve bojazni da ovim jezikom i zaštitom ćiriličkog pisma neko pokušava da ugrozi bilo koje pismo i jezik nacionalnih manjina“.\nPoslanici o odbrani i „nametanju“ ćirilice\n„Ono što je propušteno, umesto obavezujuće norme data je podsticajna mogućnost, jeste privatne medijske kuće koje ulaze na nacionalnu frekvenciju i koje tu imaju potpuno pravo da koriste latinicu“, naveo je Glišić.\n„Neki dušebrižnici koji jedva čekaju da posvađaju mađarski i srpski narod, već su se pojavile neke vesti da ćemo mi asistirati ćirilizaciji svega i svačega i to apsolutno nije tačno“, poručio je Balint Pastor.\nMarko Atlagić iz SNS-a rekao je da narod koji nema svoje pismo i svoj jezik neće imati dugog veka. „I na koncu, neka niko ne shvati da je ovo borba protiv latinice, latinica je srpska koliko i hrvatska“, dodao je Atlagić.


Vučić o otkrivanju nalogodavca ubistva Ćuruvije: To je gotovo nemoguće zbog smrti pojedinih lica! | Vestinet.rs\nPočetna TEMA DANA\tVučić o otkrivanju nalogodavca ubistva Ćuruvije: To je gotovo nemoguće zbog smrti pojedinih lica!\nVučić o otkrivanju nalogodavca ubistva Ćuruvije: To je gotovo nemoguće zbog smrti pojedinih lica!\nPredsednik Srbije Aleksandar Vučić izjavio je veoma zadovoljan što je postupak za ubistvo novinara Slavka Ćuruvije današnjom presudom pred Specijalnim sudom doveden do kraja.\nNa pitanje novinara da li veruje da će biti otkriven nalogodavac ubistva Ćuruvije, Vučić je rekao da je to gotovo nemoguće zbog smrti pojedinih lica.\n“Pa čak i da verujem u ono što većina ljudi veruje, otkrivanje nalogodavaca je gotovo nemoguće zbog smrti pojedinih lica. Ponosan sam na činjenicu da ništa nije bacano pod tepih, kao u vreme pre nego što sam postao premijer i predsednik“, naveo je on.\nSudsko veće Specijalnog suda osudilo je danas četvoricu nekadašnjih pripadnika Državne bezbednosti (DB) na ukupno 100 godina zatvora zbog ubistva novinara Slavka Ćuruvije.\nNa po 30 godina zatvora osuđeni su Radomir Marković i Milan Radonjić, dok su Ratko Romić i Miroslav Kurak osuđeni na po 20 godina zatvora. Kako javlja reporter Insajdera, Sudsko veće ovu odluku nije donelo jednoglasno.\nOvo je prvostepena presuda i na nju i odbrana i tužilaštvo imaju pravo žalbe.\nAdvokat Slobodan Ružić, punomoćnik porodice Slavka Ćuruvije, izjavio je da je očigledno da je Sud smatrao da nije imao dovoljno dokaza za to da je Miroslav Kurak pucao na novinara Ćuruviju i da je zbog toga promenio izreku optužnice prema kojoj je taj operativac DB označen kao neposredni izvršilac ubistva.\n“Promenjena je uloga Miroslava Kuraka. On je označen kao jedan od saizvršilaca, ali više ne kao lice koje je pucalo u Slavka Ćuruviju. Pošto je Ćuruvija nesporno ubijen iz vatrenog oružja, naravno da je moralo biti uvedeno NN lice”, rekao je Ružić.\nFondacija Slavko Ćuruvija saopštila je da pozdravlja odluku Sudskog veća Specijalnog suda, kojom su optuženi za ubistvo Slavka Ćuruvije osuđeni na ukupno 100 godina zatvora.\nKakos u naveli, presuda jasno i nedvosmisleno potvrđuje da je ubistvo Slavka Ćuruvije organizovala država, preko instrumentalizovanog Resora državne bezbednosti.\nNovinar, urednik i vlasnik Dnevnog telegrafa i Evropljanina Slavko Ćuruvija ubijen je 1999. godine u haustoru zgrade u kojoj je živeo.\nPosle skoro četiri godine, odbacivanja i vraćanja dokaza u postupak, sveopšte amnezije svedoka, Sudsko veće Specijalnog suda danas u 10 časova počelo je izricanje prvostepene presude.\nAleksandar VučićSlavko Ćuruvija\nDačić: Olbrajtova i Klintonova u Prištini — videće Tramp ko koči kompromis


Savet bezbednosti UN - Blic Online\nVisoki predstavnik za BIH Kristijan Šmit izjavio je da to što na sednici SB UN nije lično predstavio izveštaj o BiH i što je je na toj sednici usvojena rezolucija kojom se produžava mandat Euforu kojoj se ne pominju OHR i visoki predstavnik, ni na koji način ne utiče na njegovu poziciju u međunarodnoj zajednici.\nDa li je šef OHR ŽRTVENO JAGNJE: Šamar Kristijanu Šmitu iz Saveta bezbednosti UN\nOdluka Saveta bezbednosti UN da ne dozvoli obraćanje Kristijanu Šmitu novi je šamar Rusije ostatku međunarodne zajednice, koja je ovog nemačkog diplomatu dovela na čelo OHR i podržava ga u ulozi visokog predstavnika u BiH.\nKriza u Bosni i Hercegovini (BiH) ne jenjava, pominju se vojske, provejavaju ratovi, traže se krivci, zvecka se nekakvim oružjem, upozorava na opasnosti, a najveća od svih opasnosti bila bi - raspad BiH.\nJEDNOGLASNA ODLUKA Savet bezbednosti usvojio rezoluciju kojom se produžava mandat EUFOR i u kojoj se ne pominju OHR i visoki predstavnik\nSavet bezbednosti je na početku sastanka jednoglasno usvojio rezoluciju kojom se produžava mandat EUFOR-a i u kojoj se ne pominju OHR i visoki predstavnik.\nKovačević uoči sednice SB UN: "Potvrđeno da BiH nema visokog predstavnika"\nKristijan Šmit neće govoriti na sednici Saveta bezbednosti UN, niti će OHR biti pomenuta u tekstu rezolucije koji je usaglašen na insistiranje Rusije, čime je definitivno potvrđeno da BiH nema visokog predstavnika, kaže savetnik srpskog člana Predsedništva BiH Radovan Kovačević.\nUsaglašen tekst rezolucije: Šmit se NEĆE OBRATITI pred Savetom bezbednosti UN, o OHR ni reči\nVisoki predstavnik u BiH Kristijan Šmit neće govoriti na sednici Saveta bezbednosti UN-a, koja se treba održati sutra, niti će OHR biti pomenut. Navodi se to u tekstu rezolucije koji je Savet bezbednosti UN-a usaglasio večeras nakon višednevnih pregovora.\nSutra sednica SB UN o situaciji u BiH: Na dnevnom redu izveštaj Šmita\nSednica Saveta bezbednosti UN o situaciji u BiH, biće održana sutra, objavljeno je na sajtu svetske organizacija.\nPomerena sednica Saveta bezbednosti UN o BiH, evo kada će biti održana\nSednica Saveta bezbednosti UN, koja je zakazana za danas i koja je trebala biti posvećena situaciji u Bosni i Hercegovini, pomerena je.\nZBOG BISERE TURKOVIĆ Dodik uputio pismo Savetu bezbednosti UN\nSrpski član i predsedavajući Predsedništva BiH Milorad Dodik uputio je pismo ambasadoru Estonije, koja predsedava u Savetu bezbednosti UN.\nPredsednik Skupštine Srbije Ivica Dačić izjavio je večeras komentarišući raspravu u Savetu bezbednosti UN o radu Haškog tribunala da pritisci na Srbiju nisu ništa neočekivano i ocenio da je krajnje licemerno reći da Srbija ne sarađuje sa tim sudom, posle svih ljudi koji su završili u Hagu.\nPremijerka Srbije Ana Brnabić ocenila je večeras da niko u Savetu bezbednosti UN neće moći da ostane nem na izlaganje predsednika Srbije Aleksandra Vučića i dodala da je danas težak dan za našu zemlju zbog pritisaka koji će uslediti, a povezani su sa procesima Haškog tribunala.\nZamenik šefa misije Rusije: Incko da se prestane ponašati kao samoimenovani guverner\nPozicija Narodne skupštine Republike Srpske, koja rezolucijom zahteva zatvaranje OHR, ne može se zanemariti, rekla je Ana Jevstigneva, zamenik šefa misije misije Rusije u UN, na sednici Savjeta bezbednosti o izveštaju Valentina Incka o situaciji u BiH.\nSB UN: Nema saglasnosti u osudi nasilnog puča u Mjanmaru\nSavet bezbednosti Ujedinjenih nacija nije se u utorak usaglasio oko rezolucije kojom bi se osudio puč u Mjanmaru, ali će pozvati vojsku na uzdržavanje od nasilja i razmotriti dalje mere u konsultacijama koje treba da se nastave, prenosi Rojters nakon razgovora sa diplomatama u UN.


Sve se svodi na borbu protiv Vučića - Sputnjik Srbija\n09:46 24.10.2016 (osveženo 10:27 24.10.2016) Preuzmite kraći link\nOnima „koji hoće da budu Vučić umesto Vučića“, bolje da taj posao uopšte ne počinju, jer mu nisu dorasli, poručio je Stefanović.\nPrema njegovim rečima, rano je govoriti o izborima koji su za sedam meseci, ali sada se iskristalisao jedan uslov, koji „promovišu na mala ili velika vrata razni analitičari ili kvazianalitičari ili kvazikandidati — da se ne kandiduje jedan čovek, pošto se svi slažu da ako se taj čovek kandiduje pobediće u prvom krugu“.\n„Jedini uslov da ti izbori budu prihvatljivi za njih jeste da se taj čovek ne kandiduje, otprilike kao kad bi Jusejnu Boltu rekli da ne sme da trči u trci na 100 metara, da bi u njoj mogli da trčimo mi“, rekao je on.\n„Ako se kandiduje, onda kažu — to je početak njegovog kraja, i to vam kažu ljudi koji se nisu kandidovali ni u mesnoj zajednici, a kamoli za nešto ozbiljnije. Naravno, oni to kad kažu govore o Aleksandru Vučiću“, rekao je Stefanović i dodao da smatra da se lider SNS neće kandidovati na predsedničkim izborima.\n„Ukoliko bi pobedili nekog od kandidata koga bi Vučić podržao, onda bi rekli — pobedili smo Vučića. Dakle on da se ne kandiduje da nas ne bi pobedio, ali ako bude neki drugi kandidat a mi ga pobedimo, e onda smo pobedili Vučića“, rekao je Stefanović.\n„Mi nemamo vremena da se bavimo izborima za šest meseci. Sada treba da se posvetimo radu“, rekao je Stefanović dodavši da je on uveren da bi Srbija bez Vučića na čelu imala stotinu ozbiljnih i velikih problema.\npredsednički izbori, SNS, Nebojša Stefanović, Aleksandar Vučić


„Kako lokalne samouprave dodeljuju sredstva za lokalno informisanje?“ | NDNV\nU Medija centru Beograda održana je press konferencija Medijske koalicije na kojoj je predstavljen "Izveštaj o finansiranju medija iz budžeta lokalnih samouprava“, koga je za potrebe Medijske koalicije uradio BIRN...\nU sredu 19. septembra 2012. godine u Medija centru Beograda održana je press konferencija Medijske koalicije na kojoj je predstavljen “Izveštaj o finansiranju medija iz budžeta lokalnih samouprava“, koga je za potrebe Medijske koalicije uradio BIRN.\nSaša Mirković, predsednik ANEM-a\nDragana Žarković Obradović, BIRN\nPetar Jeremić, predsednik Izvršnog odbora UNS-a\nDejan Miladinović, predsednik UO PU „Lokal pres“\nPogledajte video snimak press konferencije na sledecoj stranici: http://www.mc.rs/mc-web-televizija.1498.html\nO IZVEŠTAJU: NAJVIŠE NEPRIVATIZOVANIM MEDIJIMA\n(FoNet) – Lokalni mediji u 33 grada i opština u Srbiji dobili su prošle godine iz budžeta lokalnih samouprava oko 850 miliona dinara, proističe iz danas predstavljenog istraživanja Balkanske novinarske istraživačke mreže (BIRN), koje pokazuje da su 70 odsto tog novca dobila javna medijska preduzeća koja još nisu privatizovana.\nIstraživačica BIRN-a Dragana Žarković precizira da se sredstva u najvećem broju slučajeva izdvajaju kroz subvencije. „Sredstva se koriste uglavnom za plate, a gotovo ništa se ne ulaže u medijsku produkciju“, ukazala je Žarković na konferenciji za novinare u Medija centru.\nPrema njenim rečima, lokalne samouprave su u 15,8 odsto slučajeva davale medijima novac iz budžeta putem direktnog ugovora. U 9,82 odsto slučajeva korišćen je model konkursa za unapređenje javnog informisanja, dok su lokalni mediji samo u 3,3 odsto slučajeva dobili novac putem javnih nabavki.\nPrema istraživanju, najviše novca za lokalne medije su izdvojili Novi Sad, Kragujevac, Pančevo, Subotica i Niš, a najmanje Valjevo, Užice, Petrovac na Mlavi i Prijepolje. Istraživanje je obuhvatilo 101 lokalni elektronski medij, 40 štampanih, osam produkcija i tri agencije iz 33 grada i opštine izuzev Beograda i opština na Kosovu.\nPredsednik Upravnog odbora Lokal presa Dejan Miladinović smatra da istraživanje pokazuje kako novac za lokalne medije postoji, „ne toliko dovoljno, ali dovoljno da novinari ne moraju da žive ovako bedno kao što sada žive“.\n„Vidimo da se tu neki novac vrti, mi živimo ovako kako živimo i tražili smo da vidimo gde se taj novac sliva. Sliva se u lokalne televizije koje još nisu privatizovane i koje su u vlasništvu lokalnih samouprava“, objasnio je Miladinović. On je upozorio da u Srbiji „uvek i od najgoreg može gore“, a to drugo „gore“ je, kako je rekao, predlog Zakona o javnim servisima koji predviđa da se osnuje šest regionalnih javnih servisa. „Tim novim javnim servisima ostavljeno je i pravo da mogu da deluju i komercijalno, što znači da će država biti konkurent privatnim medijima, a tu bitku ćemo, bojim se, izgubiti“, ocenio je Mladenović.\nPredsednik Nezavisnog društva novinara Vojvodine (NDNV) Dinko Gruhonjić naveo je primer novosadskog Javnog preduzeća Apolo, u čijem sastavu radi i istoimena gradska televizija. „Ta televizija, koja i kad bi htela nije lokalni javni servis, dobija najveći deo kolača, a sredstva se troše na način kojim mi Novosađani ne možemo da budemo zadovoljni“, ocenio je Gruhonjić. On je precizirao da se sredstva troše za zapošljavanje ljudi koji su najmanje novinari i to po nepotističkim principima.\nAko se nastavi sa ruiniranjem medijskog tržišta i privatnih medija, u Srbiji će ostati samo državni, crkveni i paradržavni mediji, upozorio je Gruhonjić. „U paradržavne bih ubrojao medije čiji su osnivači Saveti nacionalnih manjina, koji su te medije“, prema oceni Gruhonjića, „pretvorili u propagandne pamflete političkih stranaka koje dominiraju tim Savetima“. Prema prednacrtu Zakona o javnim servisima, rekao je Petar Jeremić iz Udruženja novinara Srbije (UNS), lokalne samouprave će biti u obavezi da jedan odsto budžeta izdvajaju za regionalne javne servise.\n„Tako će se stvoriti sistem u kojem će lokalne vlasti moći da kontrolišu te medije. Videli smo to u Novom Sadu, videli smo i u Nišu, gde nova vlast smenjuje direktore i postavlja one koji njoj odgovaraju“, ukazao je Jeremić.\nPredsednik Nezavisnog udruženja novinara Srbije (NUNS) Vukašin Obradović je najavio da će NUNS preporučiti projektno finansiranje lokalnih medija. „Takvo finansiranje bi bilo sa nezavisnim komisijama, sa transparentnim načinom dodele sredstava koji podrazumeva da se zna ko je koliko novca dobio i kako ga je potrošio“, precizirao je Obradović. Prema njegovim rečima, jedna od preporuka će biti da se finansiraju programski sadržaji, a ne samo plate.


source.ba | U hotelu na Vracama pronađena tijela dvije osobe: Sumnja se na dvostruko ubistvo\nU hotelu na Vracama pronađena tijela dvije osobe: Sumnja se na dvostruko ubistvo\nU hotelu ''Alem'' u sarajevskom naselju Vraca, tačnije u ulici Put Mladih muslimana 16, jutros su pronađena dva tijela, potvrdila je portparol MUP-a Kantona Sarajevo Suvada Kuldija.\n- U hotelu su pronađena dva tijela, ekipa se formira i vrlo brzo će početi uviđaj - kazala Kuldija.\nTrenutno nema više informacija o ovom događaju, a na terenu su i pripadnici Specijalne policije KS, prenosi Avaz.\nPrema prvim informacijama, sumnja se da se radi o dvostrukom ubistvu. Policajci izuzimaju tragove te saslušavaju osobe hotela da bi se ova informacija potvrdila.


„Zakazano mi je javno streljanje“: Lečić se oglasio posle poziva u policiju /video/ - Sputnjik Srbija\n20:21 22 April 2021\n© Foto : Youtube/KTV Televizija-Zvanicni kanal/Printscreen\n07:58 25.03.2021 (osveženo 07:59 25.03.2021) Preuzmite kraći link\n„To je moglo svakome da se desi, da bude tako optužen, tako anatemisan, što pokazuje da mi nemamo pravnu državu, optužbe preko medija pokazuju da smo mi horda, a ne uređeno društvo, jer bi u suprotnom čekali stav državnih organa, pa onda izrekli presudu o nekome. Postavljam javnosti pitanje: da li i jedna i druga strana u ovom postupku imaju pravo da kažu svoju istinu pred pravosudnim organima, ili su mi mediji već zakazali javno streljanje, a ja samo treba da dođem u beloj košulji i da me javno streljaju“, poručio je Branislav Lečić.\nOn tvrdi da sa glumicom nikad nije imao „ni ljubavni odnos, ni seksualni, a pogotovo ne da je bilo silovanja“, već da su imali poslovni odnos. On se, takođe, izvinio Danijeli Štajnfeld i, kako je rekao, svakoj ženi koja se setila ugroženom, potcenjenom ili poniženom ako ju je on „u bilo trenutku, u bilo kom potezu, nekoj misli, slučajnom gestu, ili namernom gestu uvredio, povredio, ponizio“.\nOn je pozvao glumicu da snimljeni razgovor njih dvoje, koji se pojavio u nekim medijima i koji je navodno dokaz u postupku, objavi u celini.\nRadi se o snimku razgovora koji je glumica snimila sa Lečićem nekoliko godina posle navodnog silovanja.\nGlumica Danijela Štajnfeld dala je izjavu o silovanju u policiji u prisustvu zamenika javnog tužioca.\nPoziv Lečiću potvrđen je Tanjugu iz Višeg javnog tužilaštva, koje u saradnji sa policijom vodi predistražni postupak povodom navoda Štajnfeldove.\nPortparol Tužilaštva Ivanka Rakočević precizirala je da je Lečić u policiju pozvan na informativni razgovor.


Osiguranje i bezbednost u saobraćaju | TV KANAL 9 NOVI SAD\nNaslovna EMISIJE Osiguranje i bezbednost u saobraćaju\nVIDEO K9: U Šidu je održana radionica na kojoj je bilo reči o bezbednosti u saobraćaju i važnosti osiguranja. Prilog koji sledi sadrži plasiranje proizvoda.\nKoliko je važno biti osiguran ljudi, na žalost shvate tek kada dožive povredu u saobraćajnoj nesreći, izjavila je novinarka Dea Đurđević u radionici o bezbednosti u saobraćaju održanoj u Kulturnom centru u Šidu, organizovanom u saradnji sa Kompanijom „Dunav osiguranje“ i Opštinom Šid.\nVažno da o ovim temama govore upravo javne ličnosti koje su, nažalost, lično doživele neku saobraćajnu nezgodu, jer upravo one najviše mogu uticati na podizanje svesti građana, pogotovo najmlađih učesnika u saobraćaju, rekao je ovom prilikom predsednik opštine Šid.\n„‘Dunav osiguranje’, koje se bavi osiguranjem u saobraćaju, i osiguranjem života, i osiguranjem imovine, jeste kompanija koja misli i o građanima, i o imovini, i o tome da kompletna sigurnost bude na najvišem nivou. Jer, njima sigurno nije u interesu da se bave isplatama odšteta, već da stvore preventivu, da imovina i život budu zaštićeni na prvom mestu“, rekao je Zoran Semeonović, predsednik opštine Šid.\nIz „Dunav osiguranja“ poručili su da je za njih, kao društveno odgovornu kompaniju, izuzetno važno da učestvuju i organizuju ovakve vrste radionica, u kojima će se uticati na svest učesnika u saobraćaju. Statistika u pogledu broja odštetnih zahteva svakako opominje.\n„Zbirni broj odštetnih zahteva koji su podneti osiguravajućim kućama u Srbiji na ime šteta po polisama osiguranja od auto-odgovornosti, pričinjenih u saobraćaju samo u prošloj godini, bio je oko 80.000, od čega je oko 28.000 podneto Kompaniji ‘Dunav osiguranje’, a nešto više od 27 odsto našem sektoru za region Vojvodine“, rekao je Milorad Radić iz kompanije Dunav osiguranje.\nRadić napominje da su, osim putnika u vozilu, pešaci i biciklisti najizloženiji najtežim posledicama, te da sistem osiguranja u Srbiji i zakonska regulativa predviđaju naknade, koje treba da predstavljaju određenu satisfakciju za pretrpljene povrede i strah.\nosiguranje za auto\nPrethodni tekstSuočavanje sa klimatskim promenama\nSledeći tekstDokumentarac o Kunu i grupi “Život”


VIDEO DANA: Ova devojčica će vam rastopiti srce!\nKapri Everit, 11-godišnja devojčica iz Kanade, uradila je nešto što nikog ne može da ostavi ravnodušnim\nU SOS Dečijem selu Kraljevo, Kapri je otpevala himnu Srbije, i to na srpskom jeziku! Plavokosa devojčica sa svojom porodicom putuje kroz 80 zemalja sveta i peva njihove nacionalne himne, na lokalnim jezicima. Srbija je 63. zemlja koju je ova porodica posetila. Cilj male Kanađanke koja će, u okviru svoje misije, pevati na 41 različitom jeziku jeste da prikupi sumu od milion dolara za pomoć SOS Dečijim selima širom sveta.\nSvoje humano putovanje Kapri je započela 15. novembra 2015, sa željom da uz pomoć svoje akcije prikupi novac kojim će pomoći deci, koja su širom sveta pogođena različitim nesrećama, kao što su ratovi, bolest, siromaštvo i klimatske promene, pre svega o deci o kojoj brine međunarodna organizacija SOS Dečija sela. Inspiracija za naziv akcije, čiji je cilj da kroz muziku i pesmu, okupi i zbliži decu širom sveta potekla je od Vernovog romana „Put oko sveta za 80 dana“.\nMalena Kapri se nada da će svojim aktivnostima inspirisati decu širom sveta da svoje talente iskoriste kako bi pomogli da svet učinimo boljim mestom.\nPosle nastupa u rodnoj Kanadi, Kolumbiji, Južnoj Africi, Indiji, Singapuru, Vijetnamu, Južnoj Koreji, Izraelu, Turskoj, Holandiji, Luksemburgu, Italiji, Francuskoj, Nemačkoj, Austriji, Poljskoj, Češkoj, Slovačkoj i Rumuniji, uz prigodnu svečanost Kapri je i u SOS Dečijem selu u Kraljevu, zajedno sa našim horom „Zvezdice“, otpevala himnu „Bože pravde” na srpskom.\nUkoliko želite da i sami učestvujete u pomoći deci, kontaktirajte "Mali Svet", našu humanitarnu organizaciju u Emiratima koja godinama pomaže ugroženim mališanima u Srbiji - kliknite OVDE\nBolence show: Upoznajte najmlađeg bubnjara u Srbiji! (FOTO+VIDEO)\nPovezane teme: Kapri Everit Kanada Srbija himna SOS Dečje selo Kraljevo Bože pravde humanitarni projekat pomoć deca


Milioni evakuisani na jugu Kine, na Filipinima 64 žrtve (video)\nTanjug 16. septembra 2018. 16:48\nHONGKONG – Supertajfun „Mangkut“ pogodio je danas južnu kinesku pokrajinu Guangdung, nakon što se obrušio na sever Filipina, donoseći sa sobom jake vetrove i kišu, usled čega su najmanje 64 osobe poginule, ali se strahuje da su još desetine ljudi zatrpane pod zemljom zbog pokretanja klizišta.\nStorm swell from #TyphoonMangkhut has completely flooded Dameisha beach and buildings located near the shoreline in Shenzhen https://t.co/iG9KxMLRJV pic.twitter.com/rqJ4QpYFQA\n— That's Shenzhen (@ThatsShenzhen) September 16, 2018\nVlasti na jugu Kine proglasile su crveni alarm, upozorenje najvišeg nivoa, pošto je nacionalni meteorološki centar saopštio da će se taj gusto naseljeni region suočiti sa „ozbiljnim testom, izazvanim vetrom i kišom“ i pozvao zvaničnike da pripreme stanovništvo za moguću katastrofu.\nKako je prethodno preneo TAS S, najmanje 111 ljudi zatražilo je danas lekarsku pomoć u bolnicama Hongkonga pošto je „Mangkut“ protutnjao na 100 kilometara od tog kineskog regiona, objavila je Radio-televizija Hongkonga (RTHK).\n„U najjacim naletima, vetar je dostizao brzinu od 189 kilometara na čas, obarajući kranove, skele, drveće i saobracajne znakove“, navedeno je u prilogu RTHK.\nRTHK je objavio upozorenje stručnjaka da se očekuje da će „Mangkut“ biti najsnažniji tajfun koji je pogodio grad proteklih decenija.\nNavodi se da je nivo mora porastao za 3,5 metara na nekim mestima, talasi su zapljuskivali puteve i izbacivali žive ribe, a voda je prodrla u pojedina stambena naselja i tržni centar u istocnom delu Hongkonga.\nNastavljeni vazdušni udari na Gazu, Hamas odgovorio raketama


Uručeno specijalno vozilo vrijedno 256.000 KM za održavanje meteoroloških sistema - NTV Arena Bijeljina\nAmbasador Japana u BiH Hidejuki Sakamoto uručio je ministru komunikacija i transporta u Savjetu ministara Vojinu Mitroviću namjensko, specijalno patrolno vozilo namijenjeno za održavanje meteorološkog sistema za osmatranje na lokaciji Jedinica prilazne aerodromske kontrole leta Sarajevo čija je vrijednost 256.000 KM.\nRiječ je o vozilu koje je namijenjeno Agenciji za pružanje usluga u vazdušnoj plovidbi BiH /BHANSA/ kao krajnjem korisniku, čija je namjena preventivno i korektivno održavanje instalirane meteorološke opreme, kao i za ostale potrebe operativnih službi kontrole letenja na međunarodnom aerodromu Sarajevo.\nNakon ceremonije uručivanja vozila i predaje direktoru BHANSA Davorinu Primorcu, Mitrović je rekao da je ukupna vrijednost donirane opreme za ovu Agenciju 618.000 KM.\nOn je podsjetio da je u ranijem periodu odnosno tokom 2018. godine, realizovan dio granta pomoći u vidu donacije meteorološke opreme vrijedne 362.000 KM /uključujući obuku osoblja/ koja se sastoji od dvije automatske meteorološke stanice sa sistemom za osmatranje vremena, instalirane na dvije lokacije, i to jedne na lokaciji međunarodnog aerodroma “Sarajevo”, a druge na lokaciji “Bukovik”, u blizini Sarajeva.\nMitrović je zahvalio Vladi Japana i na ranije realizovanoj donaciji, u novembru prošle godine, na tri specijalna namjenska patrolna vozila, vrijednosti oko 620.000 KM, koja su opremljena sa led sistemom na krovu i sistemom za upozoravanje u slučaju opasnosti, doniranih preduzeću “Autoputevi Republike Srpske”, čija je namjena unapređenje bezbjednosti saobraćaja na auto-putevima u Srpskoj.\nVozila su opremljena najsavremenijom opremom\nPrema njegovim riječima, vozila su opremljena najsavremenijom opremom, koja precizno pokazuje trenutno stanje na auto-putu i daje obavještenja o uslovima vožnje u datom trenutku, preko odgovarajućeg displeja na krovu automobila, čime je omogućena komunikacija sa drugim učesnicima u saobraćaju.\n“Donacija Vlade Japana doprinijeće unapređenju vazdušnog saobraćaja i bezbjednosti drumskog saobraćaja”, rekao je Mitrović, te zahvalio i Primorcu, ispred BHANSA, koja je prepoznala značaj učešća u okviru granta pomoći.\nObraćajući se prisutnima, Sakamoto je rekao da Vlada Japana donira ovo vozilo za održavanje kao pomoć aktivnostima BHANSA-e u omogućavanju povezivanja i bezbjednosti transporta vazdušnim putem i time se ujedno pomaže ekonomskim aktivnostima i mobilnosti građana.\n“Japan pridaje veliki značaj povezivanju u skladu sa incijativom o saradnji za zapadni Balkan. Činjenica je da je povezivanje glavni most koji povezuje ljude, društva, privrede i zemlje u budućnosti”, istakao je Sakamoto.\nOn je izrazio želju da se ovo vozilo koristi u BiH i bude pamćeno dugo vremena kao jedan od simbola dobrih bilateralnih odnosa dvije zemlje.\nPrimorac je rekao da je ovo vozilo posljednji dio velike donacije Japana u okviru granta pomoći između Vlade Japana i Savjeta ministra iz 2014. godine kojim je obezbjeđena nabavka važnog dijela meteorološkog sistema za odvijanje vazdušnog saobraćaja.\nPrema njegovim riječima, na ovaj način se doprinosi podizanju nivoa cjelokupnih usluga u vazdušnom saobraćaju, posebno meteoroloških, na još viši nivo.\nPrimorac je dodao da ova donacija pridonosi i bezbjednosti, kako saobraćaja na Sarajevskom aerodoromu, tako i u i kompletnom vazdušnom prostoru BiH, jer omogućava korisnicima njihovih usluga informisanost o vremenskim prilikama tokom leta, što je jedan od ključnih bezbjednosnih faktora prilikom pružanja usluga vazdušne navigacije.\nTags: bih, donacija, japan, vojin mitrovic, zemlja